Auto-aseguruei buruzko mitoak eta hiri-legendak - Ba da beste modu bat | Laboral Kutxa Blog\nIbilgailua duen edonork badaki ezin duela autoa nahitaezko asegururik gabe erabili, eta bere beharrizan guztiak betetzeko aukera ugari dituela eskura. Alabaina, zurrumurruak hain erraz zabaltzen diren garai hauetan, beharbada ez du jakingo emakumeek ez dutela aseguruagatik gutxiago ordaintzen, eta ibilgailuaren koloreak ez duela eraginik prezioan. Aseguruei eta autoei buruzko mito horiek eta beste batzuk argituko dizkizugu, inork engaina ez zaitzan.\nEmakumeek gutxiago ordaintzen dute aseguruagatik\nEsan dizugun bezala… ez, ez da egia. Egia izan zen 2012ko abendura arte, eta estatistika-errealitate bat zegoen horren atzean: emakumeek, batez beste, gizonek baino istripu gutxiago izaten dituzte. 2012ko abenduan, ordea,Europar Batasuneko Justizia Auzitegiak debekatu egin zuen horrela jokatzea, sexu-diskriminazioa zekarrela iritzi ziolako .\nBeti da hobea arrisku orotako asegurua edukitzea\nZaila da horren baieztapen biribila egia izatea. Egia da ibilgailu berria (bost urte baino gutxiagokoa) baduzu, komenigarria izaten dela istripua edukiz gero autoaren prezioa estaliko duen asegurua edukitzea. Horixe azaldu genizun blog honetan bertan . Alabaina, ibilgailuen balioa nabarmen murrizten da eta, denbora pasatu ahala, hobe da aseguru-eredu merkeagoa aukeratzea, zure autora eta zure beharretara hobeto egokituko dena.\nIbilgailuaren koloreak prezioan eragiten du\nEz da egia. Hiri-legenda hori aspalditik bolo-bolo dabilen arren. Hori pentsatzen dutenen esanetan, kolore bizia (horia edo gorria, adibidez) duten ibilgailuek gehiago ordaintzen dute asegurua, istripu gehiago izaten dituztelako. Badira kontrakoa diotenak, ordea: kolore bizia (hala nola horia) duten ibilgailuek estatistikoki istripu gutxiago izaten dituztela, adibidez behe-lainoa dagoenean hobeto ikusten direlako eta, horregatik, aseguruak merkeagoak izaten direla. Bi baieztapen horiek, elkarren artean kontraesankorrak izateaz gain, faltsuak ere badira, biak ala biak: aseguru-etxeek ez dute ibilgailuaren kolorea aintzat hartzen polizak merkatzeko edo garestitzeko.\nAseguruak urtebete eta hilabeteko iraupena izaten du\nBeste sineskeria hedatu bat da aseguruaren balio-aldia nahitaezko 12 hilabeteak baino hilabete luzeagoa dela. «Dohaintzazko hilabete» hori ematen omen du aseguru-etxeak, poliza eguneratu eta ordainketa egiteko. Ez da horrela, baina: poliza automatikoki eguneratu ez, eta hilabete hori joaten utziko bagenu, ez genuke ibilgailuan benetako estaldurarik izango eta, istripua izanez gero, konpainiak uko egin liezaioke ordaintzeari.\nIstripu-parte bakoitzeko garestitu egiten da polizaren prezioa\nGidari askok partekatzen dute beldur handi hori. Benetan, ordea, aseguru-konpainia gehienek ez dute zure poliza garestitzen partea ematen duzunean. Konpainia askok, bezeroak erakartzeko borrokan gero eta gehiagok, urtean hiru istripu-parte emateko aukera eskaintzen dizute, horren truke aseguruaren zenbatekoa handitu gabe.\nEta istripu-parterik ematen ez baduzu, aseguru-prima jaitsi egiten da\nAurreko puntuan bezala, baieztapen hori zehaztu egin beharko litzateke. Aspaldian ez baduzu parterik eman, ziurrenik aseguru-etxeek eskaintzen dituzten hobarien gorenera iritsi zara eta, beraz, ez da gehiago murriztuko. Izan ere, ez da albiste txarra: inolako parterik ez ematea da gerta dakizukeen gauzarik onena, horrek erakusten baitu bolantean oso fidagarria zarela.\nKontuz ibilgailuaren estrekin\nHasieran esan dugun bezala, poliza bat kontratatu aurretik prestazioak ondo aztertzea komeni izaten da. Aseguru gehien-gehienetan, adibidez, autoaren estra batzuk (hala nola GPSa edo aleaziozko hagunak) ez dira estalita gelditzen, salbu eta poliza hartzean negoziatu eta berariaz kontratuan agertzen badira.\nPolizaren prezioa igo egiten da seme-alabak badituzu\nBeste mito faltsu bat. Egia da konpainiek poliza formalizatzen dutenean datu asko hartzen dituztela, besteak beste aseguru-hartzaileak seme-alabarik ote duen. Halere, laukitxoan bai idazten baduzu, horrek ez du esan nahi aseguruaren prezioa igo egingo denik. Besterik da aseguru-hartzaileak 25 urtetik beherako seme-alabak edukitzea, seme-alabok gidabaimena edukitzea eta noizbehinka aseguratutako ibilgailua erabiltzea. Hala bada, ez da beharrezkoa beste poliza bat egitea, baina bai konpainiari horren berri ematea, noizbehinkako gidari gisa ager daitezen. Aseguru-etxe batzuen ustez, aldian behingo gidariak egoteak arriskua dakar (are gehiago 25 urtetik beherakoak badira edo 5 urte baino gutxiago badaramatzate gidabaimenarekin) eta, horregatik, deskontuak ezartzen dituzte berariaz gidari bakarra egongo dela adierazten duten polizetan.\nLABORAL Kutxan auto-asegururik onena aukeratzeko jakin behar duzun guztia azalduko dizugu\nLABORAL Kutxa n banka eta aseguruen eredu paregabea daukagu, eta alor horretan dituzun beharrizanei erantzun ahal diegu. Zeure autoaren poliza kontratatzeko jakin behar duzun guztia azalduko dizugu, sinatu aurretik dena garbi eduki dezazun. Nahi baduzu, zeure aseguruaren prezioa online kalkulatzeko aukera duzu, era guztietako modalitateak eskainiko dizkizugu, eta horien artean zuretzat egokiena zein den azalduko dizugu, zeure aholkulari pertsonala bihurtuko den pertsona adituaren laguntzarekin. Gainera, aukerako estaldura batzuk ere badituzu doan, eta beste abantaila batzuk ere bai, hala nola bizitza osorako % 10eko deskontua auto-aseguruan edota autoa doan garbitzeko txeke bat, soil-soilik guri deitzeagatik.\nTags: aseguruak autoa ibilgailua


Irekia Eusko Jaurlaritza - Gobierno Vasco :: Lehendakaria buru duen sailarteko mahaiak gaur egun EAE-n indarrean dauden prebentzio-neurriei eusten die koronabirusaren aurrean\nLehendakaria buru duen sailarteko mahaiak…\n\nLehendakaria koronabirusaren aurrean Eusko Jaurlaritzaren jardunbideari modu koordinatuan aurre egiteko Sailarteko Mahaiaren bileraren buru izan da Iturria: Irekia\n\n2020_03_03_lhk_coronavirus_03.jpg Iturria: Irekia\n\n2020_03_03_lhk_coronavirus.jpg Iturria: Irekia\n\n2020_03_03_lhk_coronavirus_02.jpg Iturria: Irekia\n\n2020_03_03_lhk_coronavirus_04.jpg Iturria: Irekia\n13 COVID-19 kasu zenbatu dira: 10 Araban, 2 Gipuzkoan eta 1 Bizkaian; guztiei Osasun Publikoa eta Osakidetza jarraipena egiten ari zaie\nLehendakaria Eusko Jaurlaritzak joan den astean eratutako sailarteko mahaiaren bileraren buru izan da gaur, EAEn koronabirusaren aurrean jarduna aztertzeko. Guztira 13 kasu zenbatu dira.\nHala jakinarazi du Nekane Murga Osasuneko sailburuak, Josu Erkoreka sailburuarekin batera Gobernu Kontseiluaren ondorengo prentsaurrekoan egindako agerraldian, eta azpimarratu du gaur egun indarrean dauden prebentzio-neurriei eusten zaiela eta oraingoz ez dela salbuespenezko bestelako neurririk ezartzea aurreikusten.\nLehendakaria buru duen eta zazpi sailburuk osatzen duten mahaiari jakinarazi dionez, EAEn zenbatutako 13 COVID-19 kasuetatik 10 Araban daude, 2 Gipuzkoan eta 1 Bizkaian. Guztietatik 5 osasun-langileak dira.Murga sailburuak jakinarazi duenez, guztiak egoera onean daude, eta Osasun Publikoa eta Osakidetza jarraipena egiten ari zaie.\nAtzo gauean baieztatu zen lehen kasua Bizkaian. Osasun egoera onean dagoen gizonezko bat da. Gaur egun etxean dago eta bertatik egingo diote jarraipena. Itxura guztien arabera, Anberesera egindako bidaia baten ondoren sortu zen kutsaduraren fokua.\nAraban beste bi kasu gehitu dira, guztira 10 izateraino. Horietako bat emakume batena da eta dagoeneko bakartuta zegoen, lehen positiboen kontaktu bat baitzen. Beste kasua gizon bati dagokio, eta, era berean, lehen kasuen kontaktu bat zenez, etxeko jarraipenean zegoen. Osasun-egoera dela eta, ospitalera eraman dute jarraipena egiteko.\nGipuzkoan erregistratutako bi kasuei dagokienez, bat ospitalera eraman dute.\nEgoerari buruzko azken datuez gain, sailarteko mahaiari egindako jardunen berri ere eman zaio. Betiere adituen gomendioen arabera erabaki dira jardunak, eta gainerako euskal erakundeekin eta Eusko Legebiltzarreko alderdi politikoekin partekatzen ari dira.\nNeurri horien artean, osasun-arloan ezarritakoak nabarmentzen dira.\nLehenik eta behin, Osasun Sailak lanean jarraitzen du baieztatutako kasuen kontaktuak aztertzen. Azterketa horiek guztira 211 pertsona hartzen dituzte une honetan. Ildo horretatik, Nekane Murgak iragarri du 12 mediku gehiago sartuko direla Osasun Publikoko behaketa epidemiologikoko taldean, eta, horri esker, zerbitzua indartu ahal izango dela —gaur egun 25 pertsonak lan egiten dute zerbitzu horretan—.\nBestalde, Osakidetzako osasun-erakunde guztiek jardun-protokoloak aplikatzen jarraitzen dute. Nekane Murgak onartu duenez, osasun-arloko profesionalen artean izandako kasu positiboek murrizketa ekarri dute zentroetan, bereziki Arabako ESIan. Hala ere, sailburuak berak lasaitasunerako deia berretsi zuen, bereziki Arabako biztanleei zuzenduta, haien parte-hartzea bermatuta baitago.\nOsasuneko sailburuak gogorarazi duenez, joan den igandean jarraibideak eman zitzaizkien Osakidetzako erakunde sanitarioei profesionalen kolektiboarekin arreta handiz jokatzeko, eta atzo mahai teknikoak Osasun Ministerioarekin izandako bi bileren ondoren berretsi egin zen erabakia. Neurri horiek zentro soziosanitarioetako profesionalengana ere zabaltzen dira orain.\nEra berean, azken asteetan areagotu egin da profesionalen prestakuntza, bai intranet, mailing eta prestakuntza-bideoen bidez, bai gaixotasun infekziosoetako, prebentzioko, urgentzietako, larrialdietako eta lehen mailako arretako unitateetako 1.700 profesional baino gehiagori zuzendutako aurrez aurreko ikastaroen bitartez.\nOsakidetzako Osasun Kontseilua ere langile gehiagorekin osatu eta indartu da, eta otsailaren 26tik 900 dei inguru jaso ditu.\nEusko Jaurlaritzako Osasuneko sailburuak berriz ere azpimarratu du garrantzitsua dela herritarrek Osasun Sailak eta Osakidetzak eskura dituzten bide guztien bitartez ematen dituzten gomendioak betetzea. Gomendio horiek eskuragarri daude Sailaren eta Osakidetzaren webgunean eta, atzotik, Osakidetzaren appan ere. Hauek dira gomendio nagusiak:\n-Etxean geratzea eta 900 20 30 50 telefonora deitzea, arrisku-eremuren batera bidaiatu eta sintomak izanez gero.\n-Higiene-neurriak hartzea, hala nola eskuak garbitzea, eztul egitean estaltzea edo erabili eta botatzeko zapiak erabiltzea.\nrecursos_lehendakari_mesa_i... 90 MB\n2020_03_03_lhk_coronavirus_... 3 MB (jpg)\n2020_03_03_lhk_coronavirus.jpg 3 MB (jpg)


Bide Ertzean taldeari elkarrizketa\nMyriam Garzia 2017-04-11\nBide Ertzean GANBARAN BILAKA\nArgazkiaren egilea Ibai Arrieta\nBide Ertzean taldeak ez du aurkezpenik behar. Euskal musikagintzan erreferente, ate asko zabaldu dituzte Tolosakoek. Proiektu berri bati ekin diote orain: ‘Zutaz Kantatzeko’ (Gaztelupeko Hotsak, 2016) disko-liburuak 18 urteko ibilbideari errepasoa egiten dio, euskal musikaren historiako kapitulu eder bat, dudarik gabe. Liburua idazteko Jon Eskisabel kazetariaren laguntza izan dute; diskoak, berriz, Bide Ertzeanek urte hauetan “bide ertzean” utzitako hainbat harribitxi biltzen ditu. Imanol Ubedak erantzun die gure galderei.\nNola sortu zen Jon Eskisabelekin lan egiteko aukera? Kontaidazu ‘Zutaz Kantatzeko’ disko liburuaren historia.\nDiskoetatik kanpo geratutako abestiak, deskarteak, zuzeneko batzuk, maketa txukunen bat, remix bat… taldearen ganbaran pilatzen hasiak ziren. Baina etxeko ganbaran izaten ditugun gauza gehienekin gertatzen den bezalaxe, material honekin ere ez genekien oso ondo zer egin. Duela bi urte inbentario moduko bat egin genuen eta konturatu ginen bazegoela bitxikerien bilduma bat osatzeko adina kanta. Hori nahikoa ez eta, osagarri gisa, taldearen ibilbidea islatuko zuen liburuxka batean pentsatzen hasi ginen. Jon Eskisabel kazetaria gure ibilbide osoaren lekuko izan da eta enkargu hauxe egin genion: taldearen ibilbidea eta taldearen garaia islatuko zuen idatzi bat egitea.\nNolakoa da liburua?\nMusika talde baten biografiarekin alderatuko nuke. Modu kronologikoan idatzia dago eta garai jakin baten lekuko ere badela esango nuke. Taldekide izan ditugun guztiekin egindako elkarrizketak ditu oinarri. Eta taldearen inguruan ibili den jende gehiagoren adierazpenak ere batu ditu.\nNolakoa da diskoa? Atzerriko taldeek askotan egiten duten ‘B sides and rarities’ antzeko bat?\nGanbaran pilatutakoa plazaratzeko garaia dela uste dugu. Ez du disko batek izan dezakeen oinarria, ezta progresioa ere. Bitxikerien bilduma bat da eta, ondorioz, eklektiko samarra. Denetarik dago. Diskoetatik aparte utzitako abestiak, ineditoak edo argitaragabeak, moldaketa ezberdineko abestiak eta orain arte plazaratu gabeak, irratietan eginiko zuzenekoak, kanta zaharren bertsio gaurkoturen bat, remix bat, demoren bat…\n18 urte kabitzen al dira disko-liburu batean?\nEz, inondik ere. Bide Ertzeanen berri izateko, gure diskografia ere ezagutu beharra dagoela uste dut.\n1998an argitaratu zenuten lehen diskoa, ‘Bide Ertzean’ (Gaztelupeko Hotsak) izenekoa. Baina aurretik Deabruak Teilatuetan taldean aritu zineten. Nolakoa izan da zuen bilakaera? Nola definituko zenuke zuen musikari jarduera?\nDeabruak Teilatuetan funtsezkoa izan da anaia eta bion ibilbidean. Gero eta argiago daukat. Zerotik hasi ginen eta orduko irakaspenak oso baliagarriak zaizkigu gaurko egunean ere. Musikalki, bistan denez, alde handi samarra dago batetik bestera. Lehenik eta behin, bateko zein besteko partaideak ezberdinak ginelako, baina baita batean zein bestean izandako erreferentzia musikalak ere ez zirelako berberak.\nGaztelupeko Hotsak diskoetxeak argitaratu du zuen lan berria. Nola hartu zuten anbiziozko proiektu hau?\nGaztelupeko Hotsak badu Paper Hotsak izeneko bilduma. Bertan dira Bap!! edota Itoiz bezalako taldeen biografiak. Gure planteamendua Paper Hotsak bildumaren filosofiarekin bat zetorren, beraz, gogo onez hartu zuten. Eta euren ahalegina nabarmendu nahiko genuke, ez baita erraza horrelako lan bat plazaratzea. Horrelako edizio txukun bat merkaturatzeko esfortzu ekonomiko handia egin behar da.\nDisko-liburu hau bada atzera begiratzeko aitzakia. Zer gogoratzen duzu bereziki historia luze honetaz?\nMusika-bidaia ederra izan da. Uste dut asko ikasi dugula. Eta, lehenik Fran (Lasuen) eta Labritekin, eta gero Fran eta Joserrarekin (Senperena), eremu ederretara eraman ditugu gure kantak. Maila pertsonalean, esango nuke gorabeheretan ere (gorabeherak ere izango direlako) elkar asmatzen jakin dugula. Miresmen handia diogu elkarri.\nEta azkenik, esango nuke egin dugun horrekin asko gozatu dugula. Orain etenaldia dator, baina hau ez da bukatu.\nAzken lanetan musika atmosferak eta testurak dira nagusi, nahi zenuten tokira heldu zarete?\nInoiz ez zaude guztiz konforme. Eta hori sanoa da. Baina uste dut Bide Ertzeanen garai berriena izan dela oparoena. Eta interesgarriena. 2006an Non dira diskoa (Gaztelupeko Hotsak) plazaratu genuenetik hona, zehatz esanda. Musikalki eta baita diskurtso aldetik ere.\nBitxikerien bilduma bat da eta, ondorioz, eklektiko samarra\nEsan daiteke Bide Ertzeanen bilakaerak euskal musikaren bilakaerarekin bat egiten duela?\nEuskal musikaren bilakaera ezagutzeko corpus handi samarra aztertu beharko genuke. Talde eta bakarlarien eremua ez ezik, diskoetxeena, agertokiena, prentsarena… aztertu beharko genuke. Ez gara euskal musikaren bilakaeraren erakusgarri. Eta eskerrak!\nZuen sorkuntzak lotura handia izan du beti euskal literaturarekin eta euskal idazleekin. Zuen ibilbidearen errepasoa izan daiteke, baita ere, euskal literaturarena?\nHori gehitxo esatea da. Guk ez diogu Atxagari kantatu, ezta Saizarbitoriari ere. Izagirreri kantatu izan diogu, baina ez dugu bere kantarik grabatzeko tarterik hartu. Harkaitz Cano bat falta zaigu. Ai, Castillo Suarez edo Itxaro Borda bana izango bagenitu gurean…\nMusika-bidaia ederra izan da\nZuen historia edozein euskal talderen historia izan daiteke?\nHistoria bakoitza bat eta bakarra da. Ez dut uste talde baten eta beste talde baten ibilbideak alderatzerik dagoenik. Eta kontuz! Horrek ez du esan nahi gu besteak baino interesgarriagoak garenik. Gurea hiru lagunek 18 urtez defendatu duten proiektu baten historia da. Ez gehiago, ez gutxiago.\nHiru kontzertu emango dituzue, tartean Donostiako Antzoki Zaharrean. Eta gero, zer?\nGero, ba, talde gisa atseden hartuko dugu. Noiz arte? Auskalo! Orain bizi dugun garaian, taldekide guztioi zaila egiten zaigu entsegu erritmoa mantentzea. Eta garai hobeak iritsi bitartean, atseden hartuko dugu.\nBide Ertzeanek "Don Inorrez" birari amaiera emango dio Donostiako Kursaalen Berriak\nBIDE ERTZEAN ekaitza eta irriaElkarrizketak\nBIDE ERTZEAN estilo baten gauzatzeaElkarrizketak\nBIDE ERTZEAN Saminak atseden har dezanElkarrizketak\n"LEIDOR SESSIONS”, BIDE ERTZEAN-EN IBILBIDEAREN ERREPASOABerriak\nBIDE ERTZEAN TALDEA DISKO BERRIA PRESTATZEN ARI DABerriak\nBIDE ERTZEAN TALDEAREN DISKO BERRIABerriak\nBIDE ERTZEAN TALDEAREN ZORTZIGARRENA: "DON INORREZ"Berriak\nBIDE ERTZEAN-EK AMAITUTZAT EMANGO DU ESAN BARE BIRABerriak\nBIDE ERTZEANEK ABESTI BERRIZ OSATUTAKO DISKOA PLAZARATUKO DU UDAZKENEANBerriak\nBIDE ERTZEANEK ZUZENEKO CD/DVD-A GRABATUKO DU TOLOSAN TALDEAREN 10. URTEURRENA OSPATZEKOBerriak\nKONTZERTU BEREZIA BIDE ERTZEAN-EN JATORRIZKO FORMAZIOAREN ESKUTIKBerriak\n'77', Bide Ertzeanen disko berria kaleanBerriak\nBide Ertzean taldearen 'Nola belztu behar zuria' ikuskizuna Lezo eta Elizondora helduko da asteburu honetanBerriak\nIraultza baten seme alabakElkarrizketak\n'Nola belztu behar zuria' ikuskizunaren bost saio eskainiko dituzte 2016 urte hasieranBerriak\nKUTXA BELTZA: Bide Ertzean Agenda


Pazkoaldiko 5. igandea – A (Joan 14,1-12)\nAzken afari bukaeran, bereei agur egiten hasi da Jesus: jada ez da luze egongo beraiekin. Ikasleak uste galdurik geratu dira eta harriturik. Garbi hitz egin ez badie ere, guztiek sumatu dute herioak eramango duela Jesus laster beren artetik. Zer atarramendu orduan beraiek?\nLur jota dakuski Jesusek. Beraiek fedean sendotzeko garaia du, Jainkoagan beste era batean sinesten irakatsiz: «Ez dadila dardaratu zuen bihotza. Sinetsi Jainkoagan eta sinetsi nigan ere». Jainkoagan konfiantza izaten jarraitu behar dute, baina beragan ere izan behar dute aurrerantzean konfiantzarik, hauxe baitute Jainkoaren sinesteko biderik hobena.\nJesusek, ondoren, beste hodeiertz bat agertu die. Beraren heriotzak ez die eragin behar beren fedea galtzera. Izatez, uzten baditu, Aitaren misteriorantz jo dezaten da. Halere, ez ditu ahazturik utziko. Gogoan izango ditu aurrerantzean ere. Leku bat prestatuko die Aitaren etxean, eta egun batean itzuliko da guztiak berekin eramateko. Azkenean berriro elkarrekin biziko dira, betiko!\nIkasleei nekoso gertatu zaie halako gauza handios batean sinestea. Bihotzean mila duda eta galdera-mota sortu zaie. Antzeko zerbait gertatu ohi zaigu geuri ere: ez ote da hau guztia amets zoragarri huts bat? Ez ote da ustekeria engainagarri bat? Nork bermatzen ahal digu horrelako zoria? Tomasek, betiko bere sen errealistaz, galdera bat egin dio: nola ezagutu genezake Jainkoaren misteriora daraman bidea?\nJesusen erantzuna ustekabeko erronka da: «Neu naiz bidea, egia eta bizia». Ez da ezagutzen erlijioen historian horrelako baieztapen ausartik. Jainko Aitaren misteriora sartzeko egin dezagun bide bezala eskaini zaigu Jesus. Berak argitzen ahal digu bizitzaren azken sekretua edo misterioa. Giza bihotzak antsiatzen duen bizi betea eman diezaguke berak.\nAsko dira gaur egun Jainkoaganako biderik gabe geratu diren gizon-emakumeak. Ez dira ateo. Ez dute ukatu Jainkoa sekula jakinaren gainean. Ez dakite berek ere sinesten duten ala ez. Eliza utzi badute, kristauok «Jainko» deitzen dugun bizitzaren azken misterioa gustura bilatzeko, hartan bide erakargarririk aurkitu ez dutelako izan da, agian. Eliza uztean, batzuek Jesus ere utzi egin dute aldi berean. Lerro xume hauen bidez, zuetako aski jendek sumatzen duzuen gauzatxo bat esan nahi nizueke.\nEliza baino askoz handiagoa da Jesus. Ez ezazu nahasi Kristo kristauekin. Ez ezazue nahasi haren ebanjelioa gure sermoiekin. Beste guztia utzi baduzue ere, ez zaitezte gelditu Jesus gabe. Harengan aurkituko duzue bidea, egia eta bizia, guk ezin agertu ahal izan dizueguna. Liluragarri gerta dakizueke Jesus.


iz. (Kir.) final\ntxapelketaren finalera iristen bada, diru asko irabaziko du: si llega a la final del concurso ganará mucho dinero\n(pl.) (Kir.) cuartos de final\n(pl.) (Kir.) octavos de final\nfinal *Examples are automatically obtained from dabilena\n...final\t...tzea. Barriolak ulertuko du, hura ere buruz buruko finalen dantzan ibilitakoa baita.\n...k uko egiterakoan Kontinente arteko Futbol Koparen finala jokatzeko aukera ere izan zuen, hau ...\n...dute urtero. Iaz, aurtengo finalista berdinekin, finalerako kantxako sarrerak 125 euro balio zuten, aurreko bi urteetan...\n... partidu bat jokatzen duen egunean eta Kopako finalaren egunean, Areetako Moilako pasealekuko horma argiztatzen ...\n...>>> "En una obra al final de la calle San Andres" esan ...\n. Hemen ez da beste kiroletan bezala, final erdiak edo laurdenak egiten. Nire kasuan,...\n...ere estrategia eta irakurketa buruan lau t'erdiko finalerako . Baina ez du txapelik bururatu. Batzuei ez zaie erraz burua...\n... mitikoan ospatu ohi den All-Ireland Football Final finalak amaiera ematen diolarik. Azken hau ...\n...en Emakumezkoen Euskal Herriko II. Futbol Kopako final laurdetako azken partiduan Reala izan da nagusi...\n...ri hasiera eman zioten, eta denboraldi honen finala ekainaren 17an emititu zen. 2015eko udan, "Gutarrak kanpine...\nfinala jokatu: disputer la finale\n(pl.) quart de finale\n(pl.) huitième de finale\n(pl.) quarter-final, quarter finals


Sobera formatuak, lan aukera faltan - Durangaldea - Anboto.org\nSobera formatuak, lan aukera faltan\nAnboto 2014-01-31 12:26\nEnpresetara ehunka curriculum bidali eta makina bat elkarrizketa egin arren, erantzunik ez jasotzea eguneroko ogia izaten da gazte askorentzat. Hezkuntza zikloa amaituta, gehienek goi eta erdi mailako ikasketak dituzte. Eta Euskal Herrian ateak itxita aurkitzeaz nekatuta, atzerrira joatea erabakitzen dute. Horren adibide dira, eider Badiola, David Minguez, Gorka Olaso eta Olatz Bizkarralegorra.\nEider Badiola (Iurreta, 26 urte) orain dela urte eta erditik Ingalaterran dago. Une honetan York hirian badago ere, denbora honetan lan eta herri ugari ezagutu ditu. Ostalaritzan jardun du denbora gehien. Administrazio eta Finantzen Goi Mailako Zikloko praktikak Portsmouth hirian egin zituen, eta horren ostean Britainia Handira itzuli zen. “Ingalaterran lan egoera hobea da. Ostalaritzan badago lana, batez ere hiri turistikoetan. Lan gaitu bat aurkitzea, berriz, zailagoa da”.\nUrte eta erdi curriculumak bildatzen ibili eta gero, David Minguezek (Durango, 31 urte) ez zuen birritan pentsatu maletak egin eta Kopenhagera joateko aukera sortu zitzaionean. Lan kontuengatik une honetan Nigerian dagoen arren, bere enpresa daniarra da. Danimarkan negua oso gogorra egiten zaiola aitortu badu ere, bizimodu lasaia duela dio. “Esperientzia pertsonal interesgarria da, mundu osoko jendea ezagutzeko aukera duzulako”. Gaineratu duenez, “lan aldetik gustuko dudan lana egiten dut eta baldintzak ezin hobeak dira”. Hala ere, argi dauka Euskal Herrira itzuli gura duela: “Espero dut urte batzuk barru esperientzia honek Euskal Herrian lana topatzen laguntzea, egunen batean etxera bueltatzea baita nire helburua”.\nGazte ugari, Euskal Herriko enpresentzako lan egin arren, atzerrian dituzten lantokietara bidaltzen dituzte formakuntza osatzera. Gorka Olasoren (Durango, 24 urte) kasua da hori. Abadiñoko enpresa batek kontratatuta Alemaniako Haynrode herrian dago joan zen urteko otsailaren 4tik. Hurrengo hilabetean Galesera lekualdatuko dute. Hizkuntza menperatu gabe joan zen Alemaniara eta komunikazio aldetik hasiera gogorra izan zen: “Traba handiena alemana ez menperatzea izan zen. Online ikastaro batzuetara apuntatu nintzen eta, ahalegin handia eginda, hizkuntza menperatzen hasi nintzen”.\nAtzerrira joan zenean, hasierako sasoia gogorra egin zitzaion Olatz Bizkarralegorrari (Durango, 25 urte) ere. Parisko ospitale batean praktikak egin eta gero, bertan geratzea erabaki zuen. Frantzian fisioterapeuten beharra dutela-eta, bertan gelditzea erabaki zuen. Ogibide bereko estatuko hainbat lagunekin “familia antzeko bat” sortu du. “2010ean titulua lortu ondoren, Frantziara etortzeko paperak egiten hasi nintzen; kostata eta esfortzu handiarekin, azkenean aurten lortu dut etortzea”.\nAtzerrira lan bila joateko eman beharreko lehenengo pausoa bertako hizkuntza ikastea da. Durangoko Hizkuntza Eskolako arduradunek azaldu dutenez, ingelesa ikasi gura duten ikasleen kopurua gorantz doa eten barik. Aleman eta frantses eskolen eskaera handiagoa da beheko mailetan. Euskarak gorengo mailetan ditu ikasle gehien.\nEuskal Autonomia Erkidegoko langabezia datuen arabera, gazteak dira krisi ekonomikoa gehien nabaritu dutenak. 16-24 urte arteko langabetuen tasa EAEn %41,3koa da, tasa orokorra %16,73 denean.\nDurangaldeari dagokionez, 25 urtetik beherako 399 gazte daude Lanbiden izena emanda, 2013ko abenduko datuen arabera (218 gizon eta 181 emakume). Europako beste herrialde batzuetan gazteen langabezia tasaren datuak oso bestelakoa dira. Alemanian da baxuena, %7,8.


"Elkarrizketa, negoziazio eta irtenbide eskean", giza katea Mondragon Taldearen egoitzaraino - Arrasate - 2014-02-03 - Goiena.eus\n"Elkarrizketa, negoziazio eta irtenbide eskean", giza katea Mondragon Taldearen egoitzaraino\nUbane Madera 2014-02-03 15:44\nEguenean, 10:30ean abiatuko da Ordaindu elkarteak deitutako giza-katea, Arrasate pasealekutik Mondragon Taldearen egoitzaraino. "Elkarrizketa eta negoziazioa aldarrikatuko ditugu eta gure arazoarendako konponbidea exijituko dugu", jakinarazi du Mikel Olabek, Ordaindu elkarteko ordezkariak. Egoitzan entregatuko duten komunikatu bidez egingo dute hori.\nEra berean, iragarri dute eguenean bertan, baina arratsaldez, Arrasate pasealekuko lokalean egongo direla (Gautenaren lokalean), 16:00etatik 18:00ak arte, "zerbait ekartzeko dutenei edo kontsultaren bat egin gura dutenei arreta eskaintzeko".\nBatzorde Iraunkorrarekin, laster\nBukatzeko, Olabek jakinarazi du otsailaren 13an Mondragon Taldearen Batzorde Iraunkorrarekin batzartuko direla, eurekin taldeak "zorretan dituen produktuak" bueltatzeko irtenbide esperoan. Batzar hori Txema Gisasolarekin ziren egitekoak; haren dimisioaren ostean hitzartu dute otsailaren 13ko batzarra.


Horrela, kontsumitzailea konturatzen da askotan egoten den lekuetan ezin duela deitu, mezurik bidali edo interneten sartu. Arazo hauek maizago suertatzen dira oso handiak ez diren herrietan eta batez ere eremu menditsuetan. Hala ere, kaltetuak Nafarroako erdialdeko eta Erriberako herrietatik ere badatoz. Kasuak egon dira Kaparroso, Sesma, Lizarralde, Zarrakaztelu, Lodosa, Ezkabarte, Sakana edo Baztanen. Kontsumitzailea ohartzen denean agindutako estaldurarik ez duela eta hala jakinarazten duenean, konpainiak estaldura eza ukatzen du eta ez du konponbiderik ematen. Bezeroak ez du beste konpainia batera joateko aukerarik baizik, baina bere erabakia azaltzen duenean operadoreak jakinarazten dio hitzartutako iraunkortasun klausula ordaindu beharko duela; honen kopurua 300 euro artekoa izan daiteke. Kasu hauetan,\nIratxe eskatzen ari da erabiltzaileari erabili ezin izan duen mugikor linea batengatik ez kobratzea eta, bestalde, kontsumitzaileari beste konpainia batera joatea utz dakion inolako penalizaziorik ordaindu gabe. Iratxe Kontsumitzaileen Elkartea


Txiki txoko haurreskolan normaltasunez ari dira gaur — Berbia\nTxiki txoko haurreskolan normaltasunez ari dira gaur\nPartzuergoko haurreskoletan greba deitu dute ELA, LAB eta Steilasek, hezkuntza publikoan sektoreka antolatu diren protesten haritik\nGipuzkoa, Araba eta Bizkaiko unibertsitatez kanpoko hezkuntza publikoaren egoera larria salatzeko sektorekako mobilizazioak deitu dira datozen asteotarako. Abenduaren 12rako berriz, greba deialdia bateratua da. Partzuergoko haurreskolei zuzenduta egin da lehen greba deialdia, gaurko. Sektoreko langileen egoera larria dela diote sindikatuek, egun % 41ekoa den langileen behin behinekotasun tasa murriztea eskatzen da, gelako ratioak egoki aplikatzea, gaixoaldiak lehen egunetik ordezkatu eta osorik ordaintzea eta langileen eros-ahalmena berreskuratzea, besteak beste. Haurreskola publiko askotan gaur greba egiten ari badira ere, Oñatin, deialdia ez jarraitzea erabaki dute. Normaltasunez lanean ari dira Txiki txokoko hiru hezitzaileak.\nGaurko deialdia mobilizazio dinamika zabalago baten parte da. Datorren ostegunerako, ikastetxe publikoetako sukaldeetako eta garbiketako langileak deitu dira grebara; azaroaren 23an, heziketa bereziko langileak; 30ean irakasleak eta abenduaren 12an berriz, haur eta lehen hezkuntzako sektore guztietako langileak.\nAzken urteotan egoera okertuz joan dela diote ELA, LAB eta Steilas sindikatuek, ez soilik hezkuntza arloan diharduten langileena baizik eta euskal hezkuntza publikoarena berarena ere bai. LOMCEaren aplikazioa eta Jaurlaritzaren Heziberri proiektua bertan behera uztea eskatzen dute, besteak beste.


6. Elkarrizketak | 6. Elkarrizketak – 3 orrialdea – iparraldekohitza\n«Maite dudana umorea erabiltzea da, irri egitea»\nTxapelketa anitz eginik ere, bere burua plazan laketago du Patxi Iriartek (Hiriburu, 1988); besteak beste, libertimenduetan. Aurten, lehen aldiz ariko da Xilabako finalean. Ipar Euskal Herriko Hitzaren galderei erantzun ...\n'Suak eta hautsak' idatzi du Lopez Aranak, Frantziako 1789ko iraultzatik Jaka Horietara hari batek lotu herri borroken historia baten gisan; jakin-min batetik irakaspenak ateratzeko ariketa gisa.\nGabi Etxebarnek bere burua deserriratu zuen, «tribuaren amoreagatik», baita harengandik ihesi ere; erlijioaren «esklabo». Kausa sozialaren alde aritu da borrokan munduan gaindi. Serora misiolari gisa lehenik, langile gisa gero. ...\n“Urte hau, azken batean, beste zigor urte bat izan da”\nFrantziak duela sei urte jarri zion lurralde debekua kentzeko eskatuko du Oak astelehenean, Parisko Auzitegian. Duela urte bat atxilotu zuten debekua urratzeagatik, eta, geroztik, familiarengandik bereiz bizi da.\nBiek bortua baliatzen dute kabalekin, eta, Zuberoako Mendi Sindikatuko Laborantza Batzordeko kide gisa, arautegiaren idazketan aritu dira.\n“Interesgarria da lurraldean jokoan diren gaien barnatzea”\nChloe Rebillard, Gaelle Coudert eta Anne Pinsolle kazetari independenteek 'Horizon(s)' hiruhilabetekaria aterako dute abenduan, nagusiki frantsesez. Ipar Euskal Herriko ekologia eta gizarte gaiak barnatuko ditu proiektuak.\nKazetariak salatu du Frantzian hizkuntza gutxituak suntsitzeko grina dagoela. Konstituzio Kontseiluaren ebazpenaren ondoren, uste du gobernua denbora irabazi nahian dabilela.\nAurrekoa 1 2 3 4 5 … 65 Hurrengoa


Oin bat bestearen aurrean etengabe | Kontaizu\nOin bat bestearen aurrean etengabe\n2016, Urtarrila 18\nKorrika egitea. Hori baino ekintza sinpleagorik ez da kirolaren munduan. Oin bat bestearen aurretik jartzea, eta ahalik eta lasterren distantzia betetzea. Punto. Horrela esanda, eman dezake oso kirol soila dela, apenas berritu daitekeela. Bada, ez da hala. Eta ez gara soilik korrika egitearen barnean antolatu diren disziplina anitzetaz ari. Urtero urtero elementu berriak asmatzen dira, oraindik ere dena sortua ez dagoela adierazteko. Bi adibide beha ditzagun, erabat desberdinak elkarren artean.\nSan Silvestre korrikalariek gorriz markaturik duten eguna da. Sao Paulon, Brasilen, sortu zen sustraian dagoen lasterketa, XX. mendeko 20. hamarkada erdialdean, eta ordutik munduan barrena hedatu zen. Beti ere abenduak 31an, kirolak bere baitan biltzen dituen baloreak eta gabonetako jai giroa uztartzen dituen proba gisa. Euskal Herrian ere ugariak dira antolatzen diren ekimenak. Galdakaoko herri bizkaitarrean, esaterako, 1961a geroztik urteko azken egunean ehundaka korrikalarik hartzen dituzte kaleak. Edo Bilboko Errekaldeko auzotik abiatuta ere hiria zeharkatzen duen martxa jendetsua ere biltzen da urteko azken egun hortan. Urtetik urtera osagai berriak txertatu dira, eta ekintza alaia den heinean, korrikalariak zein baino zein mozorro xelebreagoarekin ikustea ohiko bilakatu da.\nBestalde, badira tradizioa haustea xede duten lasterketak. Hortan espezialista bilakatu dira Javi Conde eta Jon Salvador. Helburu solidarioa tarteko dela (momenturarte gobernuz kanpoko erakundeentzat 152.000 euro lortu dituzte), maratoietan parte hartzen dute, eta tarteka maratoi arrotzak antolatu. Gabon hauetan, urrutira joan gabe, Bilboko ibai azpiko hodietan jorraturiko lasterketa jarri dute martxan. Gezurra badirudi ere, maratoiak behar dituen 42,195 kilometroak burutu zituzten horrela, eta Bizkaian horren estimatua den Ibaizabal ibaiari omenaldia egin zioten korrika egiteaz batera.\nIrabazteko, ondo pasatzeko, dirua biltzeko, osasuntsu egoteko. Ziztu bizian edo lasaitasunez. Kirol arropa soinean dugula edo pailazoz jantzita goazela. Kalean, mendian, edo ibai azpikaldean. Bai, ekintza berdina da, oin bat bestearen aurrean jarri eta nonbaitera iristea. Baina korrika egitearen ekimen hutsala, gure arbaso urrunetatik gaur egungo belaunaldietara mantendu dena, ez da inolaz ere agortu.


Konparatibak (wifi sare motak (WPAN: Wireless Personal Area Network. (2… Coggle\nKonparatibak (wifi sare motak (WPAN: Wireless Personal Area Network. (2…\nwifi sare motak\n2,4ghz frekuentzia, 725 kbps abiadura eta 1Mbps alkantzea\n5ghz frekuentzia, 54 Mbps abiadura eta 100 metro alkantzea\n5ghz, 10 Mbps eta kilometro asko\nWired Equivalent Privacy (WEP), gaztelaniaz "kableatuaren pareko pribatutasuna", IEEE 802.11 estandarrean Wireless sareetarako protokolo gisa sartzen den zifratze-sistema da, transmititzen den informazioa zifratzea ahalbidetzen duena.\nWi-Fi Protected Access (WPA), euskaraz "Wi-Fi sarbide babestua", haririk gabeko sareak babesteko sistema bat da (Wi-Fi); aldez aurreko sistemaren gabeziak zuzentzeko sortua, Wired Equivalent Privacy (WEP).\nWPA2 (Wi-Fi Protected Access 2), euskaraz "Wi-Fi sarbide babestua 2", haririk gabeko sareak (Wi-Fi) babesteko sistema bat da, 802.11i estandar berrian aldez aurreko sistemaren gabeziak zuzentzeko sortua.\nwpa2k zifratze motak\nTKIP:WEP WPA klabeko hashing ere deitzen da, 802.11i estandar azaleratzailearen mekanismoak barne hartzen ditu haririk gabeko datuen zifratzea hobetzeko. WPAk TKIP du, WEPen algoritmo bera erabiltzen du, baina gakoak modu ezberdin batean eraikitzen ditu.\nAES:AESek 128 biteko bloke finkoaren tamaina eta 128, 192 edo 256 biteko giltza-tamainak ditu; Rijndael, berriz, 32 biteko multiploa den gako batek zehaztu dezake, gutxienez 128 bitekoa eta gehienez 256 bitekoa.\nIEEE 802.11 da wifi sareen estandarra\nMAC filtering:Sare informatikoetan, Mac iragazketa sarbide-kontrolaren bidezko segurtasun-metodo bat da, eta sare-txartel bakoitzari esleitutako 48 biteko Mac helbidea sarerako sarbidea bereizteko erabiltzen da.\nNola erantzuten dion routerrak PIN oker bati.Erasotzaile batek hainbat pinu-konbinazio proba ditzake zuzena aurkitzeko\nEstandar berriak 128 biteko zifratua erabiltzen du WPA3-Pertsonal moduan eta birbidalketaren konfidentzialtasuna.


Ruiz de Pinedo: “Vox eta bere bazkideek egindako ilegalizazio mehatxuei erantzuteko aukera daukate euskal herritarrek igandean”\nEH Bilduko Arabako zerrendaburuaren esanetan, “Vox ari da Espainiako eskuinen orkestra zuzentzen eta subiranisten batasunak bakarrik ken diezaioke batuta, Euskal Herriko eta Kataluniako herritarren esku uzteko”.\n| 2019-11-08 17:26:00\n“Faxismoari aurre egiteko beste aukera bat dauka euskal gizarteak igandean. Vox eta bere bazkideek alderdi independentistei egindako ilegalizazio mehatxuei erantzuteko aukera daukate euskal herritarrek, hautestontziak boto subiranistekin eta independentistekin beteta, EH Bilduren botoekin”. Hala mintzatu da gaur Iñaki Ruiz de Pinedo Gasteizen, atzo Madrilen trifatxitoak alderdi independentistak legez kanpo uzteko onartu zuten proposamena hizpide. EH Bilduren hautagaiak ohartarazi duenez, “Estatuan Vox da agenda politikoa zehazten duena, Abascalen batuta baita Espainiako eskuinen orkestra zuzentzen duena. Vox eta Abascalek jarritako musikarekin egiten dute dantza eta subiranisten batasunak eta elkarlanak bakarrik ken diezaiekete batuta Abascal eta Voxi, Euskal Herriko eta Kataluniako herritarren esku uzteko”.\nEspainiako eskuinen orkestra zuzentzen duena. Vox eta Abascalek jarritako musikarekin egiten dute dantza eta subiranisten batasunak eta elkarlanak bakarrik ken diezaiekete batuta Abascal eta Voxi, Euskal Herriko eta Kataluniako herritarren esku uzteko”.\nArabako zerrendaburuak salatu du atzokoa “demokraziaren kontrako beste eraso bat dela, enegarrena, Estatu espainolean gero eta indar handiagoa duen kontrarreforma antidemokratikoaren beste adibide bat”. Horren ildotik, gogora ekarri du alderdi independentisten ilegalizazioa ez dela kontu berria Euskal Herrian, oraingo mehatxuak iraganean gauzatu baitzituzten “gaur EH Bilduren barruan dagoen kultura politiko bat legez kanpo utzita”.\nHain justu, EH Bilduk bere baitan bat egin duten kultura politiko ezberdinetako ordezkariak, Kongresuan eta Senatuan aritutakoak, elkartu ditu Gasteizen kanpainako azken egunean. Izan ere, Ruiz de Pinedok azpimarratu duenez, “Espainiako ultraeskuinari aurre egingo zaionaren bermea izan dira beti EH Bildu eta bere barruan dauden kultura politiko ezberdinak; edozein eremutan eta beti faxismoari aurre egin diogu eta hemen dauden gizon-emakumeak faxismoaren aurkako borroka horren eredu nagusiak dira. EH Bilduren ADNa beti izan da eta beti izango da antifaxista eta subiranista”.\nFrancisco Letamendia Ortzi: “Autodeterminazioa, aldarrikapen demokratikoa”\nEkitaldian parte hartu duten EH Bildu osatzen duten kultura politikoetako ordezkarien artean, Francisco Letamendia Ortzi–k hartu du hitza. Bera 1977tik aurrera izan zen diputatua Madrilen eta gaur “garai hartan egin zenaren eta egungo egoeraren artean dagoen loturaz” aritu da. “Autodeterminazio eskubidea ez dela eskubide nazionalista bat, demokratikoa baizik”, azaldu du, eta euskal borrokaren mugak zabaltzearen alde agertu da. Bere iritziz, “borroka hori izan behar da alderdi politiko aglutinatzaile bat, mugimendu sozial sendo bat eta eraikitze-mugimendu teoriko bat”.\nLetamendia bezala, diputatu eta senatari ohi ugari izan dira EH Bilduren ekitaldian, koalizioaren kultura politiko ezberdinen ordezkari: Joseba Azkarraga, Rafa Diez, Esther Larrañaga, Jose Luis Elkoro, Marian Beitialarrangoitia, Rafa Larreina, Iñaki Antiguedad, Sabino Cuadra, Iñigo Iruin, Anjel Alkalde, Iñaki Aldekoa, Iñaki Goioaga, Alberto Unamunzaga eta Maite Aristegi.\nEta haiekin guztiekin eta Ruiz de Pinedorekin batera, bertan izan dira, baita ere, Oskar Matute eta Mertxe Aizpurua, Bizkaiko eta Gipuzkoako zerrendaburuak hurrenez hurren, Idurre Bideguren senataria, Garazi Dorronsoro Senaturako Arabako hautagaia eta Oihan Mendo Nafarroakoa.


Leioako Udala - Umore Azoka Leioak, Azokaren XX. edizioa Kaleko Arteen ospakizun handi bilakatuko duten 49 konpainia aurkeztu ditu\n2019-03-13 Umore Azoka Leioak, Azokaren XX. edizioa Kaleko Arteen ospakizun handi bilakatuko duten 49 konpainia aurkeztu ditu\nUmore Azoka Leioak, Leioako Udalak antolatutako Kaleko Artisten Azokak, aukeratu ditu jada maiatzaren 16tik 19ra ospatuko den XX. edizioan parte hartuko duten 49 konpainiak. Udaleko Kultura Sailak, horretarako izendatutako Batzorde Artistikoaren bitartez, jasotako 620 proposamenen azterketa zorrotza egin du, azkenean Euskadiko 19 konpainia, Estatuko beste 19, atzerriko 8 eta “Tokiko Eszena” ekimenean parte hartuko duten udalerriko 3 talde izango dituen egitaraua egituratzeko.\nUmore Azoka Leioan programatutako ikuskizunen erdia baino gehiago estreinaldiak izango dira. Hori dela eta, Leioara doazen profesionalek eta ikus-entzuleek, egungo kaleko panorama artistikoko konpainia azpimarragarrienetako batzuen orain arte ikusi gabeko proposamenak ikusteko aukera izango dute. Horrela, udalerriko kaleek erabateko 19 estreinaldi, kaleko 3 estreinaldi eta estatu mailako 7 estreinaldi jasoko dituzte, Bizkaiko Foru Aldundiaren, Eusko Jaurlaritzako Kultura Sailaren eta Instituto Nacional de las Artes Escénicas y la Música (INAEM) izenekoaren lankidetza duen Leioako Udalaren kultur apustu horren barruan.\nHalaber, kaleko arte eszenikoen alorrean Euskadiko garrantzitsuena den lehiaketaren barruan, “Tokiko Eszena” ekimena ere egingo da. Bertan, Leioako hiru adierazpen artistikok izango dute lekua. Bertako talentuaren aldeko apustua martxan jarriko den segidako hirugarren aldia izango da, aurreko urteetan izandako emaitza bikainak direla eta.\nGuztira, 120 emanaldi baino gehiago eskainiko dira Leioan, aire zabalean eta ohikoak ez diren guneetan, dohainik, eta ikus-entzule guztiei zuzendutako diziplina anitzetakoak. Antzerki eta zirku garaikidea izango dira programazioaren ardatzak, eta diziplina anitzeko ikuskizunek eta bestelako generoek ere presentzia garrantzitsua izango dute: musikak, magiak, clownak, dantza bertikalak eta airekoak, txotxongiloek, harearekin egindako arteak, eta baita musika-tresnak egiteko tailer batek ere.\n20 edizio kaleko “sukaldean” artea prestatzen\n19 euskal konpainiek 20 ikuskizun desberdin aurkeztuko dituzte, eta horietatik 14 erabateko estreinaldiak izango dira. Horrek finkatu egiten du Leioa sektorerako erreferentziazko leku gisa, 20 ediziotan kaleko “sukaldean” artea prestatzen eman eta gero, batez ere. Horrez gain, Estatutik 19 konpainia etorriko dira Leioara: Kataluniatik 6, Andaluziatik 3, Madrildik 3, Murtziatik 2, Galiziatik 2 eta Valentziako Komunitatetik, Gaztela Mantxatik eta Gaztela Leonetik bana.\nNazioarteari dagokionez, kaleko arte eszenikoetan erreferentziazkoa den herrialdeetako batetik, Frantziatik, etorriko dira aukeratutako konpainia gehienak –lau, gehi Alemaniarekin batera ekoiztutako bat–. Italiako konpainia bi eta Belgikako bat ere etorriko dira.\nAukeratutako konpainien zerrenda osoa ondorengoa da. Azoka hasi aurretik konpainiei buruzko xehetasun gehiago aurreratuko dira.\nAna Capilla konpainia\nCía. Nom Provisional (Andaluzia)\nEl Fedito (Gaztela Mantxa)\nJean Philippe Kikolas (Gaztela eta Leon)\nBucráa Circus (Katalunia)\nCía Capicúa (Katalunia)\nCía Ytuquepintas (Katalunia)\nDelreves Danza Vertical (Katalunia)\nDiminuto Teatro sobre Ruedas (Katalunia)\nAntón Coucheiro (Galizia)\nCía. de danza Iker Gómez (Madril)\nLe guignol orthopedique (Madril / Argentina)\nLucio A. Baglivo & Mariana Collado (Madril / Argentina)\nLa cueva Teatro de Calle (Murtzia)\nCie. LMP (Alemania / Frantzia)\nJordi Vidal (Belgika)\nCollectif Eflirkoa (Frantzia)\nCollectif Kaboum (Frantzia)\nSuper Super (Frantzia)\nKolektiv Lapso Cirk (Frantzia)


Maiatzak 10: Bono | eleizaldemusika\nMaiatzak 10: Bono\nPaul David Hewson, Bono moduan ezagunago den musikari irlandarra, 1960ko maiatzaren 10 ean jaio zen.\nU2 Rock taldekoa da.\nDublingo ospitale batean jaio zen eta herri onetako iparraldean hezi zen, auzo batean. Iris Rankin Hewson-en bigarren semea izan zen. Bere infantzi eta nerabezaroan bere lagunekin The Lypton Village izeneko banda irreal bat sortu zuen eta banda horren helburu nagusia, bandako kide bakoitzari ezizen bat jartzea zen. Hori zela eta, ezizen ugari jaso zituen : Hasieran Steinvic von Huyseman, ondoren Huyseman bakarrik, gero Houseman, ondoren Bon Murray. Bere infantzian gehien iraun zuen ezizena Bono edo Bon zen eta gaur egun askorentzat ezaguna dan Bono izenez ezagutzen da.\n1976. urtean hasi zuen bere ibilbide artistikoa. Bonok, Larry Mullen Jr-ren (bere eskolako lagun bat) anuntzio bati erantzun zion. Larryk, rock talde bat osatu nahi zuen. Berak anuntzioari erantzun zion moduan, gaur egun bere taldea osatzen duten beste lau gizonek ere bere moduan erantzun zioten, eta horrela sortu zen taldea.\nPosted by biotzf on 2012/05/10 in Efemeride musikalak, SARRERAK.


Amorante gaude — Eibar.ORG | Eibarko peoria\nHemen zaude: Hasiera / Blogak / Harrikadak / Amorante gaude\nMikel Iturria 2020/07/11 08:55\nAsteazken arratsaldean bozkatzera joan nintzen Postetxera. Ez diot apenas kasu egin kanpainari. Beste gauza batzuei begira egon naiz. Adibidez, Amoranteri begira.\nEkainean argitaratu zuen «Ama hil zaigu» singlea. Badok-ek dioen bezala, «Mikel Laboak Bat-Hiru diskoan (1974) grabatutako abestia “berrasmatu” egin du Amorantek, jatorrizkoa “erretrobisorean edukita baina gehiegi begiratu gabe».\nSinglearen kaleratzea aprobetxatuz, eta irailean lehen lan luzea plazaratuko duela aintzat hartuz, Ispilu Beltza irratsaioan elkarrizketatu zuen pasa den astean Oier Aranzabalek. 28,50 minututik aurrera entzun dezakezue.\nEz zait ba hirugarren aldiz atera parera gizona astean zehar! Leyre Ruiz de Alegria dantzariaren Eulia proiektuaren musika jarri duelako. Hain zuzen ere, Otoi (mi padre) da entzuten den kanta.\nBeste hainbat mobida eta kontutan badabil, saltseroa baita Iban Urizar. Adibidez, Elgoibarko Sinuöse egitasmoan.\nEntzierro garaiko albistea da Alarma sessions izeneko lau bideo enkargatu dizkietela beste hainbeste artistari: Cabezafuego, Joseba Irazoki, Joseba B Lenoir eta Hatxe. Oraindik ez dut astirik izan entzuteko, baina zuek denbora eta gogoa batuz gero hortxe aukera.\nGezurra esan dizuet, zeren hau egiten nuen bitartean Cabezafuegoren majarada entzun baitut. Hementxe bertan itsatsi dut.\nP.S. Ez dut asko arriskatzen esanez EAJk irabaziko duela domekan. Eta Urkulluk jarraituko duela Ajuria-Enean. Datorren astean denak maskaradun?\nEstamos un tanto Amorante, este apunte en castellano.\netiketak: ispilu_beltza, dantza, leyre_ruiz_de_alegria, dk_irratia, donostia, musika, kultura, donostia_kultura, sinuose, oier_aranzabal, elgoibar, badok, amorante


Euskara arloak eskaintzen dituen diru-laguntzak martxan dira . diariovasco.com\nEuskara arloak eskaintzen dituen diru-laguntzak martxan dira\nLaguntza berezi bat antolatu da aurten Euskararen Nazioarteko Egunaren baitan ekimenak burutzeko\n13 noviembre 201611:16\nIrungo Euskara Udal arloak eskaintzen dituen diru-laguntzak martxan daude beste urte batez. «Euskara eta bere erabilera susta-tzea gure hirian» da ekimen honen helburu nagusia, Josune Gomez Euskara ordezkariak azaldu zuenez. Iban Eguzkitza arloko zuzendariarekin eta David Izaga Normalizazioko arduradunarekin batera, Josune Gomezek aurtengo diru-laguntzen xehetasunak azaldu zituen. «Esfor-tzu berezi bat egiten du Euskara arloak ahalik eta gehien euskara erabili ahal izateko eguneroko normaltasunean», azpimarratu zuen ordezkariak.\nAurtengo deialdiko berritasunetako bat Euskararen Nazioarteko Egunerako eskainiko den laguntza berezia da: 4.000 euroko zenbatekoa izango du eta euskararen aldeko ekimenen bat antolatzeko asmotan ari diren elkarte, ikastetxe eta entitateei zuzenduta dago. Euskararen Nazioarteko Eguna abenduaren 3an ospatuko da, eta honen inguruan ekitaldi edo jardueraren bat antolatuko duten pertsona fisiko edo juridikoek eskatu dezakete diru-laguntza, abenduaren 1a arte eta SACen.\nEskatzeko epe desberdinak\nDiru-laguntza hau eta beste zenbait dagoeneko eskatu daitezke, baina, David Izagak gogoratu zuenez, beste zenbaitek «urte naturalaren arabera» finkatzen dituzte epeak. Hau dela eta, programako zenbait diru- laguntza eskatzeko urtarrila edo otsaila arte itxaron beharko da.\nIban Eguzkitzak diru-laguntzen beste sei lerroak azaldu zituen. Eska-tzeko epea jadanik ireki dituztenen artean, 'Euskaraz baietz' programa dago: «ikastetxeetan eskola orduz kanpo euskara sustatzeko» ekin-tzeei zuzenduta dago. 23.920ko aurrekontua dauka eta eskatzeko epea abenduaren 1a arte zabalik dago.\nLantoki eta enpresetan euskara planak garatzeko bideratzen den diru-laguntza 4.700 eurokoa da. Irungo enpresek eskatu dezakete, zenbait baldintza betetzen badituzte: «arrazoi soziala Irunen izatea eta proiektuaren auto-finantziazioa gutxienez %33koa izatea, besteak beste». Kasu honetan, diru-lagun-tza eskatzeko epea 2017ko otsailaren 1ean zabalduko da.\nProgramaren beste lerro bat euskara sustatzeko antolatzen diren ekin-tza sozialei zuzenduta dago. 3.200 euroko aurrekontua du eta pertsona fisiko edo juridiko, talde eta elkarteei zuzenduta dago. Laguntza hau eska-tzeko epea urtarrilaren 1etik martxoaren 15era arte egongo da zabalik.\nEuskarazko aldizkaria argitara-tzeko zuzentzen da beste diru laguntza, «denok ezagutzeen dugun Irunero, hain zuzen ere», azaldu zuen Iban Eguzkitzak. 18.800 euro jasoko ditu aldizkaria diseinatzeaz, koordinatzeaz, erredakzio lanaz, itzulpenez, maketazioaz, inprimaketaz eta banaketa lanez arduratuko den pertsona fisiko edo juridikoa. Eskaera azaroaren 25a arte egin daiteke.\nAzkenik, hizkuntza paisaia euskaratzeko eskaintzen den diru-lagun-tza dago: 5.000 euroko aurrekontua du eta Irungo merkatari, ostalari, enpresa eta Kalean Bai hitzarmena sinatu duten kirol eta guraso elkarteei zuzenduta dago, hauen irudi korporatiboa, errotulazioa edo web orriak euskaratzeko helburuarekin. Eskaera epea urtarrilaren 31 arte zabalik dago.\nEskaera denak SACen egin daitezke, eta informazio gehiago nahi dutenek www.irun.org/euskara web orrian aurkitu dezakete. «Edozein dudaren aurrera, interesatuek Euskara arloarekin harremanetan jarri daitezke», gogoratu zuen Josune Gomezek.


Urteak dira Euskadiko Kutxak etxe kaleratzeak saihesteko bitartekaritza protokoloa abian jarri zuenetik — TUlankide MONDRAGON\nUrteak dira Euskadiko Kutxak etxe kaleratzeak saihesteko bitartekaritza protokoloa abian jarri zuenetik\nKrisia hasi zenetik Euskadiko Kutxak ez du familia bakar baten kaleratze traumatikorik agindu eta araudi berriak ildo horretan pausuak emango dituela espero du, akordiorako dauden aukerak zabalduko dituela, alegia.\nEuskadiko Kutxak jakinarazi duenez, lehen etxearen hipotekaren zorra ordaindu ezin duten familien kasuak akordioan oinarritutako prozesuen bidez konpontzen ditu. Epeak luzatuta zorra berriz negoziatzea izaten da aukereteko bat eta finantza-erakundearekin aurreko betekizunak ordezkatuko dituzten beste batzuk ere adosten dira. Etxe kaleratzeak saihestuta hipoteka kitatzeko behar diren neurri guztiak aztertzen dira eta horiek agortzen badira, eta agortu direnean soilik, zorraren truke etxea emateko aukera eskaintzen zaie familiei.\nZorra ordaintzeko arazoak dituzten pertsonekin hitzarmen pertsonal eta esklusiboak lortzea da Euskadiko Kutxak abian jarri zuen barne-protokoloaren helburu nagusia. Legeak ematen dituen beste aukera batzuk aztertzera jo baino lehen, hipoteka ez exekutatzeko eta familiak ez kaleratzeko posible diren konponbide indibidualak bilatzen dira. Bezeroak haien etxean geratu eta zorrari aurre egiteko posible diren ekimen guztiak bultzatzen dira, epeak zabaldu egiten dira eta bezeroaren diru-sarreren araberako neurriak ezartzen dira. Metodo hau Euskadiko Kutxaren maila guztietan barneratu da eta erakundearen printzipioetan oinarrituta dago, finantza-erakunde kooperatiboa eta gizarte-ekonomiaren aldekoa den neurrian.\nJokatzeko modu honi esker, Euskadiko Kutxak jakinarazi du, ez berak ez Ipar Kutxak, ez dutela familiarik haien etxetik bortxaz kaleratu, ezta bizi dugun krisi egoeran ere. Euskadiko Kutxak gainera, bere printzipioak jarraituz, bat egin du kaleratzeen arazoari konponbidea emateko proposatu diren akordio guztiekin, Espainiako Estatuko Jardun Egokien Kodearekin zein Eusko Jaurlaritzaren Bitartekaritza Zerbitzuarekin.\nEuskadiko Kutxak jarduteko modu honekin jarraituko du eta itxaropena du araudi berriak bere politika indartuko duela eta hain traumatikoak diren egoerei konponbidea ematen lagunduko duela.


Irekia Eusko Jaurlaritza - Gobierno Vasco :: Jaurlaritzak urtero hartuko du bere gain betearazpen-bidean egingo den UPV/EHU-ren diru-sarreren bilketa (Gobernu Bilera 2019-12-03)\nJaurlaritzak urtero hartuko du bere gain…\n<img src="https://www.irekia.euskadi.eus/uploads/cover_photos/58935/original/fotoconsejo.jpg" style="max-width:100%" alt="" />\nGobernu Kontseiluak gaur onartu du UPV/EHUren eta Ogasun eta Ekonomia Sailaren arteko kudeaketa-mandatuko hitzarmena luzatzea. Hitzarmen hori 2018ko apirilean formalizatu zen, unibertsitate horren zuzenbide publikoko diru-sarrerak betearazpen-bidean biltzeko.\nHitzarmen horretan adierazten da UPV/EHUk ez duela behar besteko baliabiderik zuzenbide publikoko bere baliabideak kobratzeko premiamendu-prozedura administratiboaren bidez. Hori dela eta, behar besteko bitarteko horiek dituen eta diru-bilketaren kudeaketaren efizientzia hobetzeko gauza izango den erakunde bati agindu beharko zaio kobratzeko jarduera hori egitea.\nOndorio horietarako, Ekonomia eta Ogasun Sailak, Finantza Politikako Zuzendaritzaren bidez, kudeatzen du Euskal Autonomia Erkidegoko Ogasun Nagusiaren zuzenbide publikoko diru-sarreren betearazpen-aldiko diru-bilketa. Gainera, UPV/EHUren premiei beharrezkoa den administrazioko arrazionalizazioez, eraginkortasunez eta arintasunez erantzuteko beharrezkoak diren antolaketa eta baliabideak ditu.\nAipatutako mandatu horren aplikazio-esparruaren barruan sartzen diren zorren betearazpen-bideko diru-bilketaren kudeaketa Estatu osoan egin behar da, eta, horren indarrez, Ogasun eta Ekonomia Sailak Euskal Autonomia Erkidegoko Administrazio Orokorraren aldeko kredituen nahitaezko diru-bilketarako erabilitako informazio-baliabide eta prozedura tekniko berak erabiliko ditu.\nMandatuko hitzarmenaren estipulazioetan honako funtzio-banaketa hau aurreikusten da:\nUPV/EHUri dagokio: bildu beharreko zorren likidazioekin lotzen diren errekurtsoak eta gorabeherak ebaztea; premiamendu-probidentziak ematea eta horien kopia Gobernuari bidaltzea, zordunak zerrendatuta; jarritako berraztertzeko errekurtsoak ebaztea; kreditu kobraezinen deklarazioa erabakitzea; bidegabe kobratutako zenbatekoak itzultzea; errekurtsoei dagozkien kobrantza-eskubideak defendatzea; eta emandako egintzetan eragina duten epai judizialak betearaztea.\nOgasun eta Ekonomia Sailari dagokio: premiamendu-prozedurako jardunak egitea; Unibertsitateak emandako premiamendu-probidentziak zordunei jakinaraztea; bahituren inguruko premiamendu-prozedurako jardunak egitea; zordunen ondasunei, kredituei eta eskubideei buruzko informazioa eskatzea; bermeak Zerga-bilketako Erregelamenduaren arabera betearaztea; geroratze- eta zatikatze-eskaerak ebaztea; premiamendu-bidean bildutako zorren berandutze-interesak likidatzea; kreditu kobraezinen deklarazioa eta birgaitzea proposatzea; premiamendu-prozeduran hirugarrengotzak ebaztea; premiamendu-prozedura eteteko eskaerak tramitatzea eta ebaztea; eta, hala badagokio, UPV/EHUri administrazio-egintza eman dezala proposatzea.\nOgasun eta Ekonomia Sailak, konpentsazio ekonomikoa jasoko du betearazpen-aldian egindako diru-bilketako zerbitzuagatik; bildutako zenbateko osoaren % 14ren zenbateko baliokidea jasoko du.\nKudeaketa-mandatuko hitzarmen hori automatikoki luzatuko da urtez urte, aldeetako batek mugaeguna baino hiru hilabete lehenago, gutxienez, denuntziatzen ez badu.


Arbide Laborde, Maria Luisa - Auñamendi Eusko Entziklopedia\nArbide Laborde, Maria Luisa\n1958an Donostian jaiotako artista.\nBilbon bizi da eta bertan garatzen du bere lan artistikoa, Bizkaian antolatzen diren ekitaldietan kolaboratu eta parte hartuz. Hala, 1991., 1992. edo 1999. urteetan hainbat lehiaketara aurkeztu da, esate baterako, Ertibil Bizkaia izenekora. Gainera, 1993/94 bitartean Bilbao Bizkaia Kutxak emandako Sormen Artistikoaren Beka jaso zuen. 1976an Filosofia eta Letrak ikasten hasi zen, baina bi urte beranduago ikasketa horiek alde batera utzi zituen Euskal Herriko Unibertsitatean Arte Ederrak ikasteko. Hala, 1983an lizentziatu zen pintura espezialitatean. Hainbat sari eta beka jaso ditu, Gipuzkoako, Nafarroako edo Bizkaiko Foru Aldundiaren, Arabako Arte Ederren Museoaren edo Bilboko Udalaren eskutik.\n1991n zenbait erakusketa kolektibo egin zituen eta Nafarroako Jaialdietan ere parte hartu zuen. Horrela, bere piezak hainbat lekutan eskatu zizkioten, esate baterako, Nafarroako Gobernuak, Bizkaiko Artea 91 erakusketak, Madrilen egindako erakusketek, L'Oreal Pintura Sariak edo Ejército de Tierra 91 izeneko Sariak, eta Bizkaiko Artea erakusketan ere bere lana hautatu zuten pinturako modalitatean. Urtebete beranduago Yokohamako (Japonia) Well Aoyama Galerian egin zuen erakusketa; bertan Espainiako emakumezko zenbait pintore garaikide agertu ziren ordezkaturik. Urte berean Almeriako Biurtekoan parte hartu zuen eta 1993an bakarkako erakusketa bat egin zuen Basauriko Kultur Etxe enblematikoan. Zenbait erakusketa kolektibo egin ondoren (besteak beste, Donostiako Altxerri Galerian, Bilboko Vanguardia Galerian edo Gasteizko Amárica Aretoan), 1995ean bakarkako bi erakusketa egin zituen, bat Bilboko BBK kutxaren Aretoan eta bestea Donostiako Altxerri Galerian. Haren ostean iritsi ziren Gasteizko Trayecto Galerian egin zuen Acepciones izeneko erakusketa edo Madrileko Afinsa Almirante Galerian egin zuen Con papel izenekoa (1995). Hiru urte beranduago, berriro bakarkako erakusketa bat egin zuen Bilbon Representaciones Artísticas J.A. Lastraren eskutik eta 1999an Tolosako Jauregian ipini zen Okupgraph erakusketa kolektiboan parte hartu zuen. Urte hartan Ertibil Bizkaia 1999 erakusketan parte hartu zuen beste artista batzuekin batera. Erakusketa ibiltari hark, besteak beste, Basauri, Portugalete, Bilbo, Gorliz edo Sestao zeharkatu zituen. 2001ean Madrilen egin zuen erakusketa, Arco azokako Arabako Arte Ederren Museoaren standean, eta baita Abanto-Zierbenako Kultur Etxean ere, Pornografía conceptual izeneko erakusketan. 2006an Beca Juan de Otaola y Pérez de Saracho: 1990-2005: obra actual erakusketan parte hartu zuen, Basauriko Kultur Etxean. 2007an Iruñeko Zitadelan Dentro, fuera, extraño izeneko bakarkako erakusketa paratu zuen.\nBere lana hainbat bildumatan aurki daiteke, esate baterako, Nafarroako eta Bizkaiko Foru Aldundietan, Poteseko Año Jubilar Lebaniego Fundazioan (Kantabria), Arabako Arte Ederren Museoan eta Bilboko Udalean. Hainbat urtez diseinu-eskolak ematen aritu zen Bilboko zenbait ikastetxetan eta, aldi berean, diziplina horretan lorpen zenbait pilatu zituen. Adibide batera, 1998an Bilboko Inauteriak iragartzeko kartel irabazlea egin zuen.\nMalus Arbide inolako trabarik gabe murgildu da artearen eremura objektuak eraiki edo irudiak sortzerakoan,eta bere obraren barnean diziplina anitz ikus ditzakegu. Pintura, eskultura edo grabatua kontsumo-gizarte garaikideak eskatzen dituen materialekin gainjarri eta nahasten ditu. Etengabeko bilaketa da berea, batez ere, erabiltzeko euskarriari dagokionez. Gehienetan kamuflajerako oihalak eta material plastiko ezberdinak erabiltzen ditu estanpatu edo gainean pintatzeko baliabide gisa. Berariaz bilatzen duen modulu baten edo ugariren errepika gauzatzeko baliatzen ditu, arte zinetikotik edo pop art mugimendutik (eta ehunaren diseinutik) oso hurbil dauden efektu optikoak sortuz.


Ipuin dantzatua — dantzan.eus\nHemen zaude: Hasiera › Hemeroteka › Ipuin dantzatua\n'Léonce et Léna'\nLeonce und Lena (1836) testu satiriko/politiko legez sortu zuen Georg Büchner alemaniar pentsalari eta sortzaileak, eta harrez geroztik hainbatetan eszenaratu da. Katalunian, adibidez, Teatre Lliureko kideek Leonci i Lena antzeztu zuten beren garai mitikoenetan Lluis Pasqualen bertsioan, eta orain ballet garaikide bihurtuta etorri zaigu Christian Spuck koreografoaren eskutik.\nJatorrizko libretoaren espirituari fidel izanik, pantomima kutsu nabaria hartu du proposamenak bere planteamendu eta garapen osoan, eta ugariak izan dira umore ukituak, hala mugimenduaren diseinuan nola Emma Ryotten dekoratu eta jantzi ederretan. Spuckek, bestetik, ederki jakin du garai hartako kritika soziala guztiz iraungita dagoela gaurkoan, eta ipuin gozagarri moduan eratu du kontakizuna, alde erromantikoari etekin ona ateraz eta lanaren estiloa antzerki musikalaren ildotik bideratuz.\nArestian esan bezala, Ryotten eremu eszenikoak protagonismo handia hartu du osotasunean, eta alde horretan aipatzeko modukoa izan da agertoki erdiko horma kurbatu birakaria, eszena aldaketa arinak ahalbidetzeaz gain, denboraren iragatea iradoki baitu, metaforikoki. Soinu-bandari dagokionez, ordea, nahasmena izan da nagusi, Martin Donnerren jatorrizko musikarekin batera, Delibes, Strauss, Mozart, Beethoven eta beste konpositore askoren musika-zatiak erabili baitira —batzuetan bere hartan eta noizean behin beste zerbaiten osagarri moduan— oinarrizko kontakizuna girotzearren.\nBide horretatik, soinu-bandak kutsu programatiko nabarmena hartu du askotan, eta orduan bazirudien mugimenduaren diseinua partituren inflexioak betetzeko sortua zela. Beste batzuetan, ordea, kontrakoa zirudien, hau da, kontakizunak aurrera egin zezan musikaren bat behar zuela, eta beharrizan horren pean sortua zela konposizioa. Horrek, jakina, ezinbestean baldintzatu du proposamenaren sakontasuna, baina tartean edertasun handikoak izan dira ideia asko —tronuaren tamaina neurrigabea, tabernako disposizio eszenikoa…— eta, dantza hutsaren alorrean, bikaintasunera heldu dira Leonceren lagunaren pertsonaia eta, zelan ez, bi maitaleek lo-atorra jantzita interpretatu duten pas de deux garaikide zoragarria.


Espainiak 100.000 etxebizitza baino gehiago izan zituen urtean 1998 eta 2005 bitartean | Consumer\nEspainiak 100.000 etxebizitza baino gehiago izan zituen urtean 1998 eta 2005 bitartean\nDenboraldi horren amaieran, ohiko moduan okupatu ez ziren 800.000 etxeren desfasea gertatu zen.\nEspainiako higiezinen merkatuak 100.000 etxebizitza baino gehiago izan zituen urtean 1998 eta 2005 artean, eta ez zuen eskariak bete. Izan ere, hamahiru etxe eraiki ziren hamar etxe berritik, 3,5 milioi unitate handitu ondoren parke erabilgarria. Datu horiek atzo Caixa Catalunyak argitaratutako Espainiako ekonomiari buruzko seihileko txostenean daude.\nZazpi urte horietan, 493.000 etxebizitza inguru amaitu ziren urtean, eta 389.000 etxe sortu ziren. Horrek, denboraldi horren amaieran, 800.000 etxe desfase bat eragin zuen, normalean okupatu gabeak, salduta egon ala ez.\n2005 aldian, hamar etxe berritik zortzi (% 78,1) etxebizitza nagusi gisa erabiltzeko erabili ziren, guztira 2,17 milioi, eta hazkunde intentsiboa %12koa izan zen, beste erabilera batzuetarako erabilitakoen bikoitza (% 6,7).\nEtxe bakoitzeko etxebizitzen proportzioa 1,49koa zen 2005ean, eta horrek jaitsiera txiki bat ekarri zuen 1998an erregistratutako 1,54ko ratioarekiko; orduan hasi zen higiezinen egungo hedapen-aldia, oraindik amaitu ez dena. Etxe berrien hazkunde biziago horrek (% 21,1 bi urte horietan) etxe eraiki berrien hazkundeak (% 17,5), badirudi eskaintzaren hazkundeak demografia-oinarri sendoa izan duela.\neskari etxebizitzak oferta-eu


Azken txanpan sartu da Trinketeko Gipuzkoako Txapelketa\nAsteburu honetan jokatuko dira Trinketeko Gipuzkoako Txapelketako eskuz binaka eta gomazko paletako hainbat finalerdi.\nJakina denez, modalitate ezberdinetan jokatzen da Trinketeko Gipuzkoako Txapelketa. Larruzko paletan eta eskuz banakako lehiak iada jokatu dira, eta orain eskuz binaka eta gomazko paletan ari dira jokatzen.\nEskuz binakako modalitatean kadete,jubenil eta 1 eta 2. nagusien mailan jokatzen ari dira pilotariak. Gomazko paleta nagusien 1 eta 2.mailako lehia ere martxan dago. Biak ala biak bukatzear daude eta asteburu honetan, jokatuko dira zenbait finalerdi han hemenka.\nOndoren zehaztuko ditugu asteburu honetako jaitsiera eta finalerdiak:\n*Otsailak 22, ostirala, 19:00, Irun-Ramuntxo berri-Trinketa\n1. Gomazko paleta mutil nagusiak 1.maila: RAMUNTXO 2/RAMUNTXO 4 (Jaitsierako partida)\n*Otsailak 23, larunbata, 09:00, Irun-Ramuntxo berri-Trinketa\n1.Gomazko paleta mutil nagusiak 2.maila:KURPIL KIROLAK 1/KURPIL KIROLAK 2\n2. Gomazko paleta mutil nagusiak 1.maila: KURPIL KIROLAK 3/RAMUNTXO 5 (Jaitsierako partida)\n3. Gomazko paleta mutil nagusiak 1.maila: KURPIL KIROLAK 2/RAMUNTXO 1\n4.Gomazko paleta mutil nagusiak 1.maila: KURPIL KIROLAK 1/RAMUNTXO 3\n*Otsailak 23, larunbata, 16:00, Irun-Ramuntxo berri-Trinketa\n1.Gomazko paleta mutil nagusiak 2.maila:RAMUNTXO 1/RAMUNTXO3\nFinalak martxoaren 2an eta martxoaren 9an jokatuko dira.Lehen larunbata horretan, gomazko paleta mutil nagusienak (1. eta 2.maila) Irungo Ramuntxo Berri trinketan izanen dira ikusgai eta hurrengo larunbatean,2013-03-09, eskuz binakakoak (kadete,jubenil eta nagusi 1. eta 2.maila) Irurako Ametsa trinketean.\nWebgune honetako Lehiaketa eta Kartelera ataletan kontsulta ditzakezue txapelketa honen inguruko xehetasun guztiak.


Eider Rodriguez - Berria.eus\n"Eider Rodriguez" bezala etiketatutako albisteen zerrenda\n«Lotsarenak dira hitz guztiak»\nEgunerokoa, galderak, zerrendak, gutunak... material ugarirekin eraiki du bere lehen nobela Rodriguezek. Urte luzez alkoholarekin arazoak izan dituen gizon baten eta haren alabaren arteko harremana du ardatz.\nHondarrezko ordulari bat ospitaleko gelan\nEider Rodriguezek 'Eraikuntzarako materiala' nobela argitaratu du. Bien artean ia harremanik ez duten aita-alabak ditu protagonista\nIdazlea: Eider Rodriguez. Ilustratzailea: Arrate Rodriguez. Argitaletxea: Erein.\nFikzioaren saiakera ugariak\nKatixa Agirre, Eider Rodriguez eta Aixa de la Cruz fikzioaren eta saiakeraren arteko mugez aritu dira Gutun Zurian. Lehen pertsonan idaztearen arrazoiak eta arriskuak azaldu dituzte, besteak beste\nGorpuztutako letrez, mamututako ahotsez\nEmakume idazleei ezarritako etiketa gutxiesgarriez eta zamaz aritu dira Lucia Baskaran, Kattalin Miner eta Eider Rodriguez, Donostian, Literaktumeko 'Emakumeen hitzak eta gorputzak' mahai-inguruan.\nIdazleen gorputzak eta atze-oihalak\nIdazlea: Eider Rodriguez. Argitaletxea: Susa. Lisipe saila.\nBihotz partekatuen esker ona\nEuskadi Literatura Sarien banaketa ekitaldia egin dute, Gasteizko Artium museoan. Idazle, irakurle eta bidaideei eskaini diete aitortza sarituek. Irakurzaletasuna sustatu beharraz ohartarazi du Zupiriak\nBigarren Euskadi saria jaso du Eider Rodriguezek aurten, komiki batekin\nNarrazioetan pertsonen «argi-ilunak» erakusteko duen gaitasuna aitortu diote idazleari. Literatur ilustrazioan, Yolanda Mosquerak eskuratu du saria, eta Santos Zunzunegik gaztelaniazko saiakeran\nEider Rodriguezek irabazi du Zilarrezko Euskadi saria\nSei ipuinez osatutako 'Bihotz handiegia' ipuin liburua saritu du Euskadiko Liburu Denden Elkarteak, pertsonaien indarra nabarmenduz\n«Askatasuna gehiago praktikatu behar genuke»\nZazpi urteko narrazio isilaldia hautsi du Rodriguezek. 'Bihotz handiegia'-rekin. Geruzaz geruza osatutako sei ipuin bertan. Antiheroiz zein antibilauz betetako egunerokoaren unibertsoa kontatzeko. Errealitatearen tipula osatzeko.\nIsileko entziklopedia emozionala\nFamilia, «instituzio sakratu» hori\n'Santa Familia' komiki liburua osatu dute Eider Rodriguezek eta Julen Ribasek. 'Xabiroi' komiki aldizkariaren azken zenbakietan atalka argitaratutakoa bildu dute orain; molde horretan egindako hamargarren bilduma da


Home » De todo » Basamortuko duintasuna, askatasunaren borroka\t»\n27 Feb, 2017 De todo, Declaración\n41 urte igaro dira Saharako basamortuan barrena, deserrian, sahararrek Saharako Errepublika Arabiar Demokratikoa aldarrikatu zutenetik. Bitartean, Marokok Mendebaldeko Sahara okupatzen jarraitzen du, bertan bizi diren sahararrak jazartuz, torturatuz eta espetxeratuz, nazioarteko legedia eta funtsezko giza eskubideak bete gabe.\n1976ko otsailaren 27an, Bir Lehlunen, Marokok Sahara zatitzeko eraikitako harresiaren bestaldean, euren independentzia aldarrikatu zuten. Adierazpenetik sahararrek borrokan tinko jarraitzen dute, askapen nazionalaren alde borrokan gabiltzan herriei eta mundu osoari duintasuna zer den egunero erakustsiz.\nHerri sahararra hitz batekin definitu beharko bagenu, zalantza izpirik gabe duintasuna aipatuko genuke. Herri oso baten duintasuna, kanpalekuetan bizi den agurerik zaharrenetik hasita azkenengo gazteraino; eta noski, saharar emakumeak ahaztu gabe, beraiek izan baitira herria eraiki dutenak.\nKemena ere euren bereizgarria da. 40 urte luzez jo eta ke borrokan, atzera pausorik eman gabe, hasiera batean borroka armatuaren bitartez eta 1991tik diplomazia eta politika ere erabiliz bidea zabaltzen.\nEta honetan beste behin ere, Estatu espainolak eta Europak badu bere erantzukizuna. Sahararren errekurtso naturalen xahuketan eta Mendebaldeko Sahara zatitzen duen harresiaren indartze prozesuan konplizeak. Horregatik, gazte erakundeak Nazioarteko Komunitatearen pasibotasuna kritikatzen du eta espainiar estatuari daukan erantzukizun historikoa bere gain hartzea exijitzen dio, Portugaldar gobernuak bere egunean Ekialdeko Timor-ekin eraman zuen prozesua eredu bezala hartuz.\n2700km-ko luzera duen harresia teknologia eta berrikuntza berriekin indartu dute azkenengo urteotan. Zein da diru horren jatorria, baina? Hein handi batean, europarron poltsikoetatik dator, Frontex programaren bitartez, Marokora migrazio mugimenduak kontrolatzera bideratu dena. Eta zer egin du Marokok? Diru hori harresia indartzeko erabili, besteak beste. Hau gutxi ez balitz, 2013an Europako Parlamentuak Maroko eta Europar Batasunaren arteko arrantza ituna onartu zuen, Mendebaldeko Sahararen urak itunaren baitan aurkitzen zirelarik.\nEta honek guztiak zein lekutan uzten gaitu europarroi? Non gelditu da beste herrialdeekiko elkartasuna? Zertan gelditzen da gure duintasuna? Zapatetan nahigabe harea ekartzen dugun moduan, basamortuko kanpamentuetan bizirik dirauen duintasuna Europara ekartzeak haize berriak mugituko lituzke kapitala gailentzen ari den Europa zaharrera.\nDuintasunaren bidetik, askatasunaren borroka!


PORTADA_BETA - Oianguren BHI\nAzaroaren 26a Ostiral Berdea ospatzea erabaki dugu\nOianguren ikastetxean azaroaren 26an ospatzen den Black Friday-a Ostiral Berdea izatea erabaki dugu.\nEkonomia zirkularra sustatzeko asmotan eta Europako hondakinen prebentzioaren astea dela eta, bigarren eskuko azoka bat egingo da Ordiziko frontoian arratsaldeko 5etatik 8etara. Behar ez ditugun gauzei bigarren bizitza bat eman eta kontsumismoa geldiaraztea da helburu nagusia.\nAzokan, klima aldaketarekin zerikusia duten infografiak eta birziklatutako materialarekin egindako musika instrumentuak ikusgai egongo dira.\nEmakundek 55 eta 79 urte bitarteko emakumeekin iaz egindako lanari jarraipena ematen dion kanpaina da. Lan honen bitartez urte askotan jasandako indarkeriaren benetako testigantzak eman zituzten. Kanpainak testigantza horietako batzuk erakusten ditu, eta herritarrei galdetzen die ea gai diren haien atzean ezkutatzen den indarkeria ikusteko.\n“Eta zuk… ikusten duzu? Adi dagoen gizarte batek soilik detektatzen du indarkeria ezkutuena” da kanpaina honen leloa, eta honen bitartez gizarteari eskatzen zaio adi egon dadila eguneroko indarkeria-egoeren aurrean, kasu askotan egoera hauek normalizatuta baitaude.\nGURE IKASLEAK UNITOURREN\nOianguren institutuko Batxilegoa 2. mailako ikasleak Unitourren izan dira etorkizunean egingo dituzten ikasketei buruzko informazioa biltzen. Nahiz eta askok garbi izan zein ikasketa egingo dituzten beste askori baliagarria izan zaie Kursaaleko postu ezberdinetan emandako argibideak.\nEuropean Prize Ceremony - Listen to my radio\nUrriak 28an online ospatu zen European Prize Ceremony. Bertan gure proiektua "Listen to my radio" saritua izan zen.\nBideo honetan laburbiltzen da sari banaketa. Sari banaketa honetan proiektuaren arduraduna den Arantxa Garmendia irakaslea ezezik, proiektua gauzatu zuten ikasleak ere parte hartu zuten. Beste behin zorionak eginiko lanagatik!\nOianguren erro(re)tik - Tabakaleran\nTabakalerak sustatzen duen Eskola Aldiriak lehiaketan Oianguren ikastetxea aukeratu dute Oianguren erro(re)tik proiektuarekin.\nEkimen horren helburu nagusia artea ikastetxeetara hurbiltzea bada ere, urtero ikuspuntu ezberdinetatik lantzen da eta aurtengoa zaintza da. Gure ikastetxeko beharrei erantzuna eman nahian, gure proiektua patioaren birmoldaketan oinarritu dugu, beti ere aurtengo jasangarritasun helburuak aintzakotzat hartuta.\nProzesu horren protagonistak DBH3ko ikasleak izango diren arren, eskola komunitate guztia gonbidatu nahi dugu proiektuan parte hartzera.\nArgazkian, hainbat irakasle Tabakalerako ordezkariekin egindako lehen topaketan.\nTweets by oiangurenbhi


Ajaccio Bidaiarien eta Car Ferries\nAjaccio bidaiarien eta auto-ferry txartela prezioak, ordutegiak, txartelak erreserbak eta Ajaccio Marseilla, Niza, Porto Torres eta Toulon bela informazioa.\nKonparatu erabilgarri Ajaccio ferry txartela prezioak denbora errealean eta merkeena Ajaccio autoa eta bidaiarien ferry eta Ajaccio, Marseilla, Niza, Porto Torres eta Toulon La Méridionale, SNCM edo Korsikan Ferries ferryak berrespena berehalako online bela. Search pertsonalizatua\nTicket Prezioak eta Erreserbak Book Ajaccio Ferry Sarrerak La Méridionale, SNCM edo Korsikan Ferries ferryak Ajaccio Marseilla, Niza, Porto Torres eta Toulon online bela eskuragarri ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Ajaccio bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Ajaccio ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Ajaccio buruz gehiago\nAjaccio Korsikako hiriburua da, eta mendebaldeko kostaldean dago. Korsikako dago penintsulako Frantzia hego-ekialdean eta Mediterraneoan laugarren handiena irla eta Erresuma Batuko hurbilena da.\nFrantsesa da "edertasunaren irla" deitu dute eta erraz zergatik ikusi behar da: berdea eta minaren dela, badira hogei mendi gailur 2000 baino handiagoa itsas mailatik metro eta xarmangarri Erdi Aroko hilltop herri asko neurtu hori.\nNapoleonen jaioterria, Ajaccio historiaren aberastasuna du eta handia eskaintzen die mundu osoko bisitariei. Bisitarien fluxua egonkorra Ajaccio udako hilabeteetan urteko denbora gehien izateaz da.\nAjaccio hondartza ugari, baita hiriko historia aberatsa zozketan milaka bisitari.\nozeano Mediterraneoko itsas bidaiak egiteko deialdia portu nagusia da, eta gurutzaldi lerro handi kopuru bat bere ontziak aingura hemen, oro har, bat edo bi gau da. Da, halaber, uharteko eta penintsulako Frantzia, Italia, eta bere Sardinia irla ferryak hainbat portu bat.\nKorsikan eta Ajaccio bidaia izan marinel eta konkistatzaile garrantzitsua mendeetan zehar, Greziako Inperio irla Kallisto deitzen duten hasita, zentzua "ederrena."\nErromatar Inperioaren Ajaccio iritsi 259 Ka, eta Italiako penintsulako errepublika independentea da ia 2,000 urte horren ondoren, agintari. Genovako Errepublika uharteko epaia hasi XII mendean, eta izan zen denbora hori masiboa gotorleku domina hiria eraiki zen bertan. Hau Ajaccio vacaciones erakargarri nagusietako bat da, antzeko erraldoi defentsa Genoese eraikitako uharteko beste Itsas Portuak-gehienak nabarmen Calvi eta Bonifacio antolatuta daude. hiria da Napoleonen jaioterria hemen jaio zen 1769 bezala ezaguna, urte berean Genoese azkenik ousted eta Ajaccio bidaia konkista helburua da amaitu.\nBisitariak intereseko herriko zentro nagusia 16th mendeko gotorleku, eta besterik mendebaldean eta iparraldean gotorleku den lurraldea da. Eskualde honek leku Bonaparte eta errenazentista katedrala, eta jarraitzen Foch Jarri apur bat iparraldera. Kontuan izan zela katedrala honetan, Cathedrale Notre Dame de la Misericorde, Bonaparte bataiatu zuten (oraindik dezakezu marmolezko font non gertatu zen).\nAjaccio erdian dago 16th mendean gotorleku (oraindik erabilera militarra, beraz, ez da jendearentzat zabalik), eta mendebaldean eta gotorlekuan iparraldera zabaltzen herri sartu - Ajaccio zati hau leku Bonaparte eta errenazentista katedrala barne hartzen ditu, eta jarraitzen Marechal Foch Jarri apur bat iparraldera, eta zati hori bisitari gehien interesatzen da.\nAlde Zaharrean, leku Marechal Foch inguruan, kale estuak erakargarria normalean Mediterraneoko, etxeak alboetan ditu eta oso bitxia. Halaber, bada, hemen ikusi ahal izango duzu (eta bisitatuko dira beraz, gogoa izanez gero) Napoleons jaioterria. Kontuan izan zela unassuming katedralean, Cathedrale Notre Dame de la Misericorde, hori Bonaparte bataiatu zuten.\nEz dago kafetegi, taberna eta jatetxe Ajaccio inguruan kopuru handi bat dira, eta, bertan horiek benetako herri ezarri casual bizitzaren ikuspegi Ajaccio badirudi, hain ongi hartu ahal izango duzu. Tokia Foch bereziki leku oso ezaguna zuhaitzak itzalpean eseri eta zenbait pertsona behaketa egin da. Bikain gazta eta charcuterie nonahiko dira. Merezi bilatzen du kaneloiak al brocciu (pasta plater bat) eta fiadone (Gazta mota bat) dira; horietatik bi erabili irla gazta brocciu. Era onetan bertako arrain eta arrain zopa, muskuiluak, eta txekor oliba berdeak dira.\nBeste Ajaccio hondartzak, hiriko bi aldeetan kostaldean zehar egingo da. Seguruenik Ajaccio familia vacaciones popular Ricanto Beach, hirigunetik disko labur bat besterik ez da. sorosleek hondartza irla bat da, eta aparkaleku zabala baita komunak eta beste instalazio ditu. Nahi duzun oso secluded hondartzak aintzira babestua bada, bidaiatzeko iparraldean kostaldetik urrun Cargese herri hogei mila kanpoan. Ajaccio eskualde honetako bidaia vacation alokairua, oro har, bat-familia etxebizitza eta txalet txiki zenbaki bat eskaintzen du. Badira ere bikaina Urpekaritza kostaldetik, ibilbide, bereziki Ajaccio iparraldean Scandola Natura Erreserba bidean eta hegoaldean Propriano kostaldeko herri xarmangarri non hainbat Genoese dorre garaiena ikusi ahal izango duzu uhartearen inguruan. Posible da igotzera badiaren eta kostalde aldiz fabulous Saritua Dorrearen goiko aldean.\nTurismo informazioa Ajaccio Turismoaren\nErosketak informazioa Ajaccio denda askok dira dotorea eta garestia saltzen diseinatzaile Frantziako eta Italiako marka (ia guztiak ondasunen prezioak penintsulako Frantzia edo Italia baino handiagoak dira). Artisautza artean, besteak beste, tokiko pintura, larruzkoak, zeramika eta egurraren taila. Produktuak lodia, batez ere, elikagaiak, egindako merkantzien adierazten (eta sarritan esklusiboa) uhartean. Korsikera gazta eta hestebeteak ezagunak dira.\nBest Ajaccio Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri La Méridionale, SNCM edo Korsikan Ferries bidaiari eta autoa ferryak txartelaren prezioa eta Ajaccio. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Ajaccio ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Ajaccio ferry txartela beste edozein tour operadorea gure onena egingo dugun prezioa beat edo itzulketa eskatzeko aukera eskaintzen dizu agintzen dugu liburuxka merkeagoak aurkituko dituzu. Ajaccio autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Ajaccio ferry txartela prezioak lortzeko, erabilgarritasuna eta liburu autoa eta bidaiarien ferry Ajaccio sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Ajaccio barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Ekainaren 1ean zabalduko dute soldadurako lanbide heziketarako izen-ematea - Aia orio - Karkara.eus\nEkainaren 1ean zabalduko dute soldadurako lanbide heziketarako izen-ematea\nKarkara 2020-05-25 18:22\nFormazioa Zumaiako soldadura zentroan egingo da, eta derrigorrezko bigarren mailako ikasketak gainditu ez dituen 15, 16 eta 17 urteko gazteei bideratuta dago.\nEkainaren 1etik 19ra bitartean egongo da zabalik 2020-21 ikasturtean izena emateko epea soldadurako oinarrizko lanbide heziketan. Aurre izen-ematea Zumaiako soldadura zentroan egingo da 09:00etatik 13:00era. Bestalde, interesa dutenek 943 86 25 76 telefonora deitu dezakete instalazioak ikusi eta argibideak jasotzeko hitzordua adosteko. Ikasketa hauek derrigorrezko bigarren mailako ikasketak gainditu ez duten 15, 16 eta 17 urteko ikasleei zuzenduta daude. Hala ere, tokia balego, 17 urtetik gorakoei ere baimenduko zaie izena ematea.\nIkasleak bi ikasturtez landuko ditu soldadura, fabrikazioa eta muntaketaren alor teorikoa zein praktikoa, eta eskualdeko enpresa batean praktikaldia eginez osatuko du ikaste prozesua. Horrela, lanbidea ikasteaz gain, ondoren erdi mailako ziklo bat ikasteko bidea zabaltzea da helburua.\nOndoren informazio baliagarria:\nIkasturteak eta edukiak


Ezaugarriak - Tolosaldea - Tolosaldeko ataria\nTolosaldeko Ataria 2019-10-14 00:00\nJAN TOLOSALDEA bideo laburren lehiaketaren ezaugarri guztiak hemen irakur ditzakezu.\nLehiaketaren helburua, Jan Tolosaldearen helburuekin bat eginaz, gazteen elikadura ohiturak ezagutu eta beraiengan eskualdean ekoiztutako produktuen kontsumoa sustatzea da. Hauen balio positiboak bultzatuz, bideo labur eta originalen ekoizpena eta zabalpenaren bidez.\nSaridunen izenak eta bideo irabazleak, 2019ko abenduaren 12/13an jakinaraziko dira, horretarako egingo den sari-banaketa ekitaldi batean.\nFormatua: bideo laburrak kamera, mugikor, tablet... bidez grabatutakoak izan daitezke, originalak eta beste inon argitaratu gabeak.\nLehiaketaren informazio guztia


Ezkurdiak eta Galarzak sorpresa eman zuten, onera, eta Altunak eta Martijak, aldiz, txarrera - Sakana - Guaixe.eus\nGuaixe 2018-12-17 12:22\nMartijak eta Altunak puntu bat ihes egiten utzi zuten.\nEzkurdiak eta Galarzak euren bigarren garaipena lortu zuten Olaizola eta Albisu faboritoak 13 tantotan utzi eta gero. Atzo Altunak eta Martijak puntu garrantzitsua utzi zuten ihes egiten, Urrutikoetxearen eta Larunberen mesederako (20 eta 22)\nBinakako hasierako ligaxkako 3. jardunaldia jokatu da egunotan. Ostegunean Irribarriak eta Zabaletak garaipen garrantzitsua lortu zuten Urretxun eta 6 tantotan utzi zituzten Artola eta Mariezkurrena II.a. Berriozarko atzelaria itotzea izan zen Irribarriaren eta Zabaletaren estrategia eta lortu egin zuten. Bestalde, ostiralean jokatutako partidan Elezkano II.ak eta Rezustak euren 3. puntua lortu zuten, Bengoetxea VI.ari eta Imazi 13 eta 22 irabazi eta gero.\nJoseba Ezkurdiak eta Galarzak hitzordu garrantzitsua izan zuten larunbatean Labriten Aimar Olaizolaren eta Albisuren kontra. Azken hauek ziren faboritoak, baina Arbizun lortutako garaipen garrantzitsuak airea eman zien Ezkurdiari eta Galarzari eta sorpresa ederra eman zuten Aspekoek. Labriten gozatu ederra hartu zuten zaleei partida ikusgarria eskaini zieten eta 22 eta 13 gailendu ziren Ezkurdia eta Galarza. Behetik gora egiten ari dira txapelketan eta bi puntu dituzte.\nBukatzeko, atzo 3. jardunaldiko azken partida hartu zuen Atano III.ak. Altuna III.ak eta Martijak Urrutikoetxea eta Larunbe izan zituzten aurkari. Altuna III.a eta Martija ongi hasi ziren, 13 eta 6 aurreratu egin ziren, baina Urrutikoetxeak eta Aretxabaleta ordezkatu zuen Larunbek partidari buelta ematea lortu zuten eta 20 eta 22 irabazi zuten. Martijak maila oso ona eman zuen, baina Altuna oso irregular aritu zen eta bigarren porrota jarraian pilatu du bikoak. Urrezko puntua ihes egiten utzi zuten Altunak eta Martijak eta bi punturekin jarraitzen dute.\nBinakako hasierako ligaxkako sailkapena estu-estu dago, ez dago alde handirik puntuazioan. Elezkano II.a-Rezustak eta Olaizola II.a-Albisuk 3 puntu dituzte, Irribarria-Zabaletak, Altuna III.a-Makrtijak, Artola-Mariezkurrenak eta Ezkurdia-Ladis Galarzak 2 puntu eta Bengoetxea VI.a-Imazek eta Urrutikoetxea-Aretxabaletak puntu bana. Beraz, zabal-zabalik dago txapelketa.\nJokoan asko dute gure pilotariek. Zabaletak eta Irribarriak Urrutikoetxea eta Aretxabaleta dituzte aurkari, ostiralean, Lekeition. Ezkurdiak eta Galarzak larunbatean Bengoetxea VI.aren eta Imazen kontra jokatuko dute Arrasaten, eta Altuna III.ak eta Martijak ez dute Gabon eguneko bazkari oparorik egiteko aukera izango, Gabon egunean, asteartean, Artolaren eta Mariezkurrena II.aren kontra jokatuko baitute, Eibarko Astelenan.\nIrribarria-Zabaleta / Urrutikoetxea-Aretxabaleta (ostiralean, Lekeition)\nEzkurdia-Galarza / Bengoetxea VI.a-Imaz (larunbatean, Arrasaten)\nOlaizola II.a-Albisu / Elezkano II.a-Rezusta (igandean, Bilbon)\nAltuna III.a-Martija / Artola-Mariezkurrena (asteartean, Gabon Egunean, Eibarren)\nEzkurdia-Galarza / Artola-Mariezkurrena II.a (ilbeltzaren 4an, Tolosan)\nAltuna III.a-Martija / Bengoetxea VI.a-Imaz (ilbeltzaren 5ean, Iruñean)\nUrrutikoetxea-Aretxabaleta / Elezkano II.a-Rezusta (ilbeltzaren 5ean, Bilbon)\nOlaizola II.a-Albisu / Irribarria-Zabaleta (ilbeltzaren 6an, Eibarren)


Reala – Osasuna, urtarrilaren 3an | EHK\nReala – Osasuna partida, urtarrilaren 3an jokatuko da, igandearekin, 18:30etan hasita, Anoetako futbol zelaian..\nV. Euskal Herria Txapela 2020/21 edizioaren hamargarren partida izango da, eta lehen bueltako azkena hain zuzen. Ordurako, beraz, sailkapenak izango du zer esana aurrera begira.\nOraingoz, baina, orain arteko partidetan, honako emaitza hauek izan ditugu:\n→ Alaves 0-0 Reala, abenduaren 6an\nBeraz, sailkapenean, horixe dugu: Osasuna eta Alaves buruan, lau punturekin. Athletic dator ondoren, hiru punturekin. Eta, Realak eta Eibarrek puntu banarekin, azken postuan.\n2020ko abenduan beste laur partida jokatuko dira V. Euskal Herria Txapela edizio honetan, urtarrilaren 3ko Reala – Osasuna norgehiagokaren aurretik..\nReala – Eibar, abenduaren 13an jokatuko da, igandean, eguerdiko 14:00etan hasita, Anoetako futbol zelaian.\nAlaves – Eibar, abenduaren 23an jokatuko da, asteazkenean, gaueko 22:00etan hasita, Mendizorrotza futbol zelaian.


Fernando Muniozguren - Wikipedia, entziklopedia askea.\nEibar, 1950eko abenduaren 7a\nZarautz, 2006ko uztailaren 8a (55 urte)\nFernando Muniozguren Urkiola (Eibar, 1950 - Zarautz, 2006) pentsalaria eta euskalgintzako eragile handia izan zen.\nIkasketak eta hasierak[aldatu | aldatu iturburu kodea]\nFernando Muniozguren Eibarren jaio zen 1950. urteko abenduaren 7an. Bere gurasoak Juan eta Inazia ziren, biak ere Munitibarkoak, baina gaztetan Eibarrera joandakoak. Urki auzoan jaio eta hazi zen, nahiz eta bere gaztaroko tarte luzeak senideen baserrian pasa, Oiz azpian dagoen Ganbe baserrian.\nEibarko eskola nazionaletan ikasi zuen lehenengo, eta fraideetan ondoren. Amak Armeria Eskolan sartu nahi izan zuen 17 urte bete zituenean, baina Fernando ez zegoen prest horretarako. Bizpahiru urtez Eibarko lantegi batean lanean jardun ondoren, Eibar txiki geratu zitzaiola eta mundua ikustera abiatu zen.\nHippyen garaia zen eta mugimendu hark bete-betean harrapatu zuen Fernando. Pare bat uda Sitgesen eta Ibizan igaro ondoren, Paris aldera joan zen 1973an. Pili Ibarguren izan zuen lagun, urte batzuk geroago bere emazte izango zena (Ibizan ezagutua).\nParisen aurkitu zuen Muniozgureneak bere lekua, 1968ko iraultzaren oihartzunak oraindik itzali gabe zituen hirian. Frantsesa ikasteaz gain, filosofia ikasketak ere egin zituen Vincenneseko unibertsitatean. Euskarako D titulua ere atera zuen, Parisko Euskal Etxean. Parisko giroak, eta bereziki unibertsitatean jaso eta bizi izandakoak, arrasto sakona utzi zuen Fernandorengan. Baita Euskal Herrira itzultzeko eta nazioaren zein euskararen alde lan egiteko gogo irmoa ere.\n1979. urtean itzuli zen Eibarrera. Heldu eta berehala hasi zen euskara irakasten, AEKn eta Alfako eskolan. Gainera, UNEDen magisterio ikasketak egin eta IRALEn ere hasi zen eskolak ematen, irakasleak euskalduntzen.\nAISE talden ere sartu zen. 1980ko hamarkadako lehenengo urteetan hain eskasa zen ikasmateriala sortzen jardun zuten, euskara ikasteko ikasmateriala.\n1986. urtean Zarautzera joan zen bizi izatera eta hantxe jaio zen bere alaba Ainhize.\n1988. urtean Eibarko euskara teknikari lanpostua hartu zuen. Lehenagotik ere, 1982. urtetik, Eibarko udaleko euskara batzordean parte hartu zuen, herritar euskaltzale modura, herrian euskara sustatzeko eta berreskuratzeko beharrezko ziren lan-ildoak zehaztuz.\nEibarko udaleko euskara teknikari izan zen 2005. urtera arte (bere bizitzako azkenengo urtean eszedentzia hartu eta irakaskuntzara itzuli zen). Hamazazpi urte horietan buru-belarri aritu zen euskararen alde lanean, bai alderdi teorikoan, bai praktikoan.\nEibarko udala euskaldundu zuen\neta kitto! euskara elkartea eta aldizkaria sortu eta gidatu zituen\nZarauzko Txaparro aldizkaria sortu zuen eta aurreneko lehendakaria izan zen\nAstixa sortu zuen, gazteei aisialdian euskarazko baliabideak eskaintzeko\nTransmisio kanpainak burutu zituen\nTopagunea sortu eta lehenengo lehendakaria izan zen, hiru urtez\nEibarko euskara jasotzeko eta hedatzeko hainbat lan bultzatu eta argitaratu zituen\nBadihardugu euskara elkartearen sorreran ere zerresan handia izan zuen\nZarauzko Oteiza lizeoaren sorreran ere jardun zuen\nFernando Muniozguren 2006ko uztailaren 8an hil zen. Uztailaren 15ean omenaldi beroa egin zitzaion Eibarko Txantxazelaian. 2008. urteko udazkenean Bidegileak bildumako ale bat eskaini zitzaion, Iñaki Arrutik idatzitakoa.\nIturriak eta informazio gehiago[aldatu | aldatu iturburu kodea]\nAgur hunkigarria Muniozgureni, Berrian\n"Fernando Muniozgureni omenaldixa", Asier Sarasuak\nISNI: 0000 0000 5927 8040\nBNF: 17729573h (data)\nOrriaren azken aldaketa: 19 otsaila 2019, 08:27.


FORTE LOVE Lanzaroten erosi batetik € 39\nForte Love Lanzaroten\nHauts Forte Love - emakumezkoak pizgarri erosi Lanzaroten\nOna erosteko Forte Love Lanzaroten, eskatzen du:\nNon erosi Lanzaroten Forte Love\nIdatzi zure datu pertsonalak, ordena inprimaki bat lortzeko eraginkorra pizgarri emakumeen Forte Love hautsa Lanzaroten prezio merkean. Itxaron deia Kudeatzailea zure ordena hauts Forte Loveaholkulari laster emango dizu dei bat. Ordaintzeko agindua bakarrik jaso ondoren pakete Lanzaroten.\nBat, eraginkorrena eta eraginkorra modu gero eta emakumezkoak libido Lanzaroten da, droga-erabilera Forte Love. Tresna hau aktibo dago emakumezkoak patogeno, hau da, sortu oinarri natural esklusiboki osagaiak, eta funtzionatzen du emakume baten modu berean Viagra gizonezkoa.\nNola erosi hauts Forte Love Lanzaroten\nErosteko kostu txikienean Forte Love Lanzaroten (Espainia), bete ezazu inprimakia web orrian telefono zenbakia eta izena, eta zurekin jarriko da harremanetan Kudeatzailea, eta handik gutxira, emango dizu bat osoa kontsulta eskuragarri ez dagoenean Forte Love eta entrega. Zure eskaera jaso ondoren, behar izango duzu ordaindu courier edo postetxean. Prezioa bidalketa Forte Love el correo arabera alda daiteke distantzia hiria Espainia, jakiteko prezioa Kudeatzailea egin ondoren ordena estimulatzaile eraginkorra emakumeen Forte Love web-orri ofiziala.\nForte Love La Coruña Forte Love Las Palmas de Gran Canaria\nIzan ere gaia: aphrodisiacs emakumeen eta gizonen\nGizon luzea dute estimatzen tresna propietate egiteko, sexuaren, ahaztezina, eta, gaur egun, ospea irabazten ari da emakumeen artean. Pharmacologists garatu dute berezi drogak estimulatzen duten sorrera sexu-desira gizon, baina, halaber, emakumeen artean.\n28 Abuztu 2018\nEmakumezkoak lubrifikatzaile konposizioa itxura, zergatik behar duzu\nEmakumeen koipea – zerbait nahiko intimo. Jende gutxi dakit honi buruz, substantzia da, hori izan ezik, izan ere, bere existentzia. Saiatuko gara hutsune hori bete.\n14 urria 2018\nBizitza da "lehor": 8 arrazoi eza baginala lubrifikazio\n18 50 urte ia 17% arritxu dira arazoaren aurrean baginako lehortasuna, gutxienez, lovemaking zehar.Zer egin?\nOrdena Lanzaroten Forte Love


Ilunabarraz gozatzeko aukera, Aloñan - Oñati - Goiena.eus\nIlunabarraz gozatzeko aukera, Aloñan\nJosu Bilbao 2016-07-11 09:47\nUztailaren 16an, zapatuan, Aloñako mendi irteera egingo dute Parketxe Sarea Fundazioak eta Arantzazuko Adiskideak Elkarteak antolatuta. Ibilaldi gidatua arratsaldeko 18:00etan hasiko da Arantzazuko Parketxetik.\nSeigarren urtez jarraian, mendizaleek, beste behin ere, hitzordua dute gailur honetatik, mendian bistaratu daitekeen ilunabar ikusgarrienetakoa ikusteko. Gailur hau, Gorgomendi (1295 m) izenez ere ezagutzen da. Ilunabarra eta iluntzea, zeruan ilargi betea agerian geratzen den bitartean, ibilaldia hain berezi egiten duten osagaiak dira. Hitzordua, uztailaren 16an, larunbatean, izango da Arantzazuko Parketxeko harrera-lekuan arratsaldeko 18:00etan.\nTontorrera 21:00etan iristea aurreikusten da; horregatik, denon artean banatzeko elikagai eta edaria eramatea aholkatzen da antolakuntzatik, izarren azpian edo Aizkorri mendilerroko mendi adierazgarri honen gurutzearen ondoan kokatutako mendi-aterpean egingo den afarirako. Itzulera gauean egingo denez, jaitsiera bidea seguruago egiteko, interesatuek linternak beharko dituzte.\n11-12 kilometroko ibilaldi honek zailtasun ertaina dauka eta publiko mota ororentzat egokia da. Oinez 4 ordu egingo ditugun arren, afaria eta txabolara bisita dela eta, gaueko 11ak 12ak aldean jaistea aurreikusten da, eguraldi ona egiten badu behintzat.


Elgoibarko Izarrak bazkideen parte-hartzea sustatu nahi du\nBazkideek elkarteko lan-dinamikan parte-hartzeko prozesuari ekin dio Elgoibarko Izarrak. Bazkideen parte-hartzea izango da ziklo berriko erronketako bat.\nZugarramurdira familia irteera\nZugarramurdin IX. Euskal Titiriteroen Topaketa ospatuko dutela-eta, familia irteera antolatu du Atxutxiamaikaren Kiribilduz egitasmoak. Tailerrak, antzerkiak eta abarrak izango dira ikusgai egun guztian zehar.\nAtxutxiamaikaren Aisia egitasmoak aurkeztu du bere aurtengo udaberriko oporraldia. Txikienentzako txokoak eta gaztetxoenentzako egonaldia Zarautzen antolatu ditu aisialdi taldeak.\nFamiliaren hizkuntza transmisioa lantzeko helburuarekin, buruhandiak egiteko tailerra antolatu du Atxutxiamaikaren Kiribilduz egitasmoak HH4-LH2 adin tarteko umeentzako eta euren gurasoentzako. Bi saiotako ikastaroa izango da; martxoaren 22an eta 29an.\nAsmakuntzak salgai! Ikuskizuna\nAtxutxiamaikaren Kiribilduz egitasmoak ikuskizuna antolatu du HH2-LH2 bitarteko ikasleentzako.\nInauterietako txokoak martxoaren 4an eta 5ean\nGaur hasi eta otsailaren 21era arte eman daiteke izena Atxutxiamaikak antolatutako Inauterietako txokoetan. HHko eta LH1 eta 2ko umeentzako eskaintza prestatu du Atxutxiamaikak.\nSukaldaritza ikastaroa familian\nFamiliaren hizkuntza transmisioa lantzeko helburuarekin sukaldaritza ikastaroa antolatu du Atxutxiamaikak HH4-LH2 adin tarteko umeentzako eta euren gurasoentzako. Bi saiotako ikastaroa izango da eta otsailaren 15ean eta 22an izango dira saioak.\nKantuan eta eskean Elgoibarko Izarrarekin\nUrtero bezala Santa Agenda bezperan Elgoibarko Izarrarekin batera kantuan jarduteko plan polita antolatu dugu. Utarrilaren 28a orduko eman behar da izena.\nEguberriak elkartearen bueltan\nOporretan elkarren aurpegiekin ez ahaztearren gehiegi ezkutatu gabe pasa ditugu eguberriak. Olentzero eta Mari Domingiri ongietorria lehenengo, Bertso-saioa gero, eta aisialdiko negulekuak bukatzeko. Hau bai menu ona!\n5-9 urte bitarteko umeentzako bertso-eskola\nBeinke bertso-eskola ari da bere bidea egiten, eta umeak txikitatik bertsoaren munduan murgiltzeko ahalegina abiatu dute. Bertso-eskolan diharduten gaztetxoek egin diete txikienei gonbidapena.\nEguberrietako bertso-saioa Parrokian izango da\nAtzo saltzen hasi eta iluntzerako eguberrietako saiorako sarrera guztiak agortu ziren. Arratsaldeko 16:00etan ekingo diogu berriz, sarrerak saltzeari.\nZatoz Elgoibarko Izarraren aldeko tonbolara!\nAbenduaren 24an Tonbola jarriko dugu Kalegoen Plazan. Herriko merkatari, ostalari eta artisten laguntzari esker sari mordoa daukagu plazara gerturatuko zaretenontzako.\nAbenduaren 27an izango da eguberrietako bertso-saioa\nAbenduaren 27an, barixakuan, izango da eguberrietako bertso-saioa. Maialen Lujanbio, Igor Elortza, Onintza Enbeita, Andoni Egaña eta Amets Arzallus ariko dira bertsotan, Uxue Alberdik jarritako gaiei erantzunez.\nLHko umeentzako eskaintza antolatu dute Atxutxiamaikak eta Ludotekak\nBi arratsalde-pasa eta egun-pasa bat antolatu dituzte Atxutxiamaikak eta Ludotekak neguko oporretan LHko umeek primeran pasa dezaten. Egun-pasara familian animatzeko gonbidapena egin diete, gainera, etxeko nagusiei.\nLortu du atxikimendua euskarak!\nUrteko 365 egunak euskararenak direla aldarrikatu dugu azken asteotan, ondo aldarrikatu ere. 365 pertsona baino gehiago batu gara aldarrikapenera eta jaira. Abenduaren 3an Plazan egin genuen ekimenak ere argi utzi zuen gogoan badugula euskara.\nJostailuen erakusketa antolatu dute Atxutxiamaikak, Ludotekak eta Gaztelekuak\nHaur eta nerabeentzako jostailuen inguruko erakusketa egongo da ikusgai ostegunean eta ostiralean, Kultur Etxeko Sotoan. Jostailuak aukeratzerakoan kontuan hartu beharrekoa azaltzen ahaleginduko dira antolatzaileak.\nNeguko txokoetan izena emateko epea zabalik\nGaur hasi eta abenduaren 5ra arte eman daiteke izena Atxutxiamaikak antolatutako Neguko txokoetan. Urtero bezala, HHko eta LH1 eta 2ko umeentzako eskaintza prestatu du Atxutxiamaikak.\nEman atxikimendua Euskarari!\nEuskararen Nazioarteko Eguna da abenduaren 3an, baina guk egunero ospatzen dugu euskararen eguna. Euskarak, guretzako, 365 egun dituelako, euskara ez delako egun bateko kontua. Euskarak #365EGUN manifestuaren atxikimendu-bilketa abiatuko dugu gaur.\nAsteazkenean egingo dugu Euskararen Nazioarteko Egunaren hurrengo bilera\nAsteazkenean, 18:00etatik 20:00etara bitartean egingo dugu Euskararen Eguna herritarrok elkarlanean antolatzeko abiatu dugun dinamikaren hurrengo bilera. Plaza Txikiko Beinke bertso-eskolaren lokalean izango da.\nBihar da Bertsolari Txapelketa Nagusiko sarrerak erosteko azken eguna\nHasiera batean azaroaren 29ra arte sarrerak eros zitezkeen arren, Bertsozale Elkartearen eskariz bihar bertan erretiratuko ditugu sarrerak.\n« Aurreko 20 elementuak Hurrengo 20 elementuak » 1 … 16 17 18 19 20 21 22 23